
oViježate izlazi svakog 2..i 16. u mjesecu. Cijena mu je mjesečno D 20.—. Pojedini broj stoji D 12.—, 

Uprava »Vijenca« nalazi se u Međulićevoj ul, 30. Novac se šalje (poštanskom | ičekovnom uredu u 

dona? za upravu »Vijenca« na br, 34,649, Rukopisi se šalju dru. Ferdi Nikoliću, Zagreb, Medu: : 
lićeva 30, L i ne vraćaju se. 

GODINA Iil. U ZAGREBU, 2 LISTOPADA 1925. KNJIGA V., 7. 


VEČERNJE BOJE 


Ostavljamo cestu i grad koji nas tavi More i samo more: lepeza tišine, 

Sa sumorom dana, bez stanke i daha, *:Mocre samih boja sa divne palete. 
Ostavljamo ponor s vijencima na glavi Tanka svjetlost pline u zvučne visine, 
1 žamor i glupost mrzosti i praha; A čela se dižu, smjela, da polete, 

i buku kolesa i mudrost kavana, Plave boje zvona večernjih što mole; 
Debate o tome, ko će bit' ministar; Ljubičaste kose skrivenih Madona; 
Ostavljamo lažne kreposti izvana: ' Crvene tišine što šušte i bole; 

Pred nama se pruža put, ko svjetlost, bistar, Žute boje straha sa orkanskih zona, 

I večernji prostor: drhtaj svilnih halja, Ko bokori boje mirišu i zvone 
Kazuje, da tamo ima nešto bolje; I večer je živa ko lipa u julu, 

Pa u onoj boli, koja je sve dalja, Vizije od stakla ruše se i rone 
Ostavljamo grad sa osjećajem volje, Ko šareni bršljan niz čudesnu kulu, 
Svladaše nas boje, na granici, u veče: Pa se i oči šire od straha, od čuda 
Plave, ljubičaste, crvene i žute, I grudi se njišu ko jadra u oluji. 
Pramac naših želja platno neba siječe, Kroz večernje boje ne znajući kuda, 
Razmahuje vela, jadra i kolute, Pogled naš vrluda, 


I sa sviju strana, ko u crkvi, bruji, 


Nikola Polić, 


POD MJESECOM 


Sad se moje tijelo pretvara u sjenu, I nebo je sada krenulo, ko more, 
Pa se, preko. polja, propinje i pruža, Skrivajući u dnu mrtvu Atlantidu, 
U krajeve noćne kao sanen krenuh: Mjesec biva širi rastežući bore, 
Sjena moja biva sve dulja i uža, A godine kreću i stoljeća idu, 

I raste ko cvijet, pod staklom, u vazi, Mene više nema, Sve je iza mene, 
I bez strasti baca ruke svoje, plave, . Ostala je samo projekcija tijela, 
Zemlja u toj noći, sa kosom u vlazi, Ko srebrene cijevi ukočene vene, 


Zapanjeno sluša agoniju jave, I zelena zvijezda povrh mrtva čela, 


Noć putuje sa mnom, 
Produljena sjena hvata modru sapu: 
Noć putuje sa mnom u mjesečevu slapu, — 


Nikola Polić. 

VENUS 
Dramska scena. Napisao Adam Kostelić, 
Osobe: Fedora: Afons!l Samo jednu riječ , 


Alfons Malin, slikar; Fedora, njegova žena; Per. 
fović, slikar: Golik i Kostić, mladi slikari, učenici 
Malinovi; Barun; Služavka. 


Dogadja se u sadašnje vrijeme u atelieru kod 


Malina. 


SCENA, 

(Slikarski atelier, Svijetlo nedjeljno jutro, Kroz 
prozor ulazi srebrenasto sunce, U dnu atoman, Na 
otomanu sjede u veseloni, razularenom raspoloženju 
Fedora i Perković. Zagrljeni su. Cjelivaju se, U isti 
čas, kad se zavjesa potpuno digne, ulazi Alfons 
fićukajući veselu pjesmicu, I lice mu je veselo oko 
#sana i u obrazima, Kad opazi ono dvoje na oto“ 
manu, stane, , , . ukoči se, , , , ošinut je bljeskom 
beskonačno jakoga prizora, Nekoliko trenova gleda 
ne vjerujući svojim očima, u licu mu stanu drhtati 
mišice, zamagli mu se pred očima, zatetura načas 
kao da će pasti, a onda okrene, da pođe na vrata, 
na koja je unišao. Perković je prvi skočio s oto- 
mana, jednako se ukočio kao i Malin u velikoj di- 
stanciji od njega, Gleda ga kao da očekuje smrtnu 
osudu. A Fedora se u onom času, kad je Allons 
u njih upiljio svoj strašni pogled ,naglo podigla, 
htjela k njemu ipriskočiti, ali se predomislila, i 
očajno se opet bacila na otoman, spustivši glavu na 
obje ruke. 

Kad je Alfons htio izići, priskočio mu je Per- 
Rović posve blizu, uhvatio ga malo za ruku i zau- 
stavljao ga, Oči su Perkovićeve pune molbe, a 
čitav izraz lica pun kajanja i sažaljenja prema 
Alfonsu, A ovaj nesmiljeno trgne rukom k sebi i 
sabravši dovoljno snage, upre prstom u vrata, Per- 
ković hoće nešto da kaže, ali bude spriječen jakom 
gestom Malinovom, Konačno uzme svoj šešir i štap 
i ode, : 

Alfons se ogleda po sobi, pogleda u Fedoru, koja 
još uvijek sjedi onako na otomanu, smrsi nešto ne“ 
razumljivo preda se, a onda sjedne na jedan stolac, 
Zgrbio se, duboko Spustio glavu, gotovo do poda — 
i daleko, daleke se ondje zagledao. Kao da ga je 
svega zahvatio grč. 

Ukočenost, Pauza, 

Onda se oglasi tihi plač Fedorin. Teško, izne- 
moglo se digne, i plašljivo hoće da se primakne 
Alfonsu. On to primijeti više uhom negoli okom.) 

Alfons šapće grozno: Ne dolazi ovamo , 

Fedora stane, moleći: Alfons! 

Alfons: Šuti! 


(Hoće da mu se približi.) : 

Alfons vikne: Nemoj mi se približiti! 

Fedora stane: Da ti rastumačim,. — 

Alfons silno vikne: Šuti! 

Fedora kroz plač: Ja sam nevina , , 

Alfons vikne kao u ekstazi: Šuti! Šuti! Šutil.., 

(Na vratima netko pokuca, i odmah ulaze vesela 
lica i veselih gesta Golik i Kostić,) 

Fedora okrene se zaplakana prema jednoj 
slici i gleda u nju, 

Alfons podigne glavu zlovoljno, pogleda pri- 
došlice i ostane sjedjeti, 
Golik iz udaljenosti: Naš duboki naklon, maj- 

store! 

Kostić isto tako: Ljubim ruke, milostiva g0- 
spođo! 

Alfons mirno sjedi, ne odgovara, 

Fedora malo se okrene i lako nakloni. 

Golik stane u pozu čestitara: Majstore! Do- 
pustite svojim učenicima, da budu prvi, koji će se 
zajedno s vama veseliti vašoj sreći i vašem uspjehu, 
U izložbi je sve oduševljeno nad vašom umjetnosti, 
Svi gledaju samo u vašu »Venus«, Konačno je ipak 
pobijedila pravda, Dugo ste se mučili, dok ste došli 
do ovoga časa i sveopćega priznanja, Ali uspjeh — 
ovako kolosalni uspjeh — nije mogao izostati, To 
sam ja uvijek govorio, Znao sam, koliko vam za- 
preka stavljaju, znao sam za sve zavisti, za štre- 
berstva, i zato sam dvostruko veseo, kad sam do- 
živio taj dan, Ako sam prvi od čestitara, ja sam 
sretan zato, i ponosim se, što sam vaš učenik, Živio! 

Alfons još sjedi, pogleda malo gore i kimne 
glavom: Hvala! 

Kostić s uvjerenjem: Zahvaljujemo vam, što 
nam dopuštate biti vašim učenicima, Ta će nam 
uspomena na današnji dan uvijek biti na diku i 
ponos, Živio! 

Alfons: Hvalal 

Golik: Strzalkovski je rekao javno, da je 
»Venus« fenomen, koji se samo u stoljeću može 
roditi, On vas smatra za najboljega slikara sa- 
dašnjosti, 

Kostić: A mi znamo, što vrijedi, kad jedan 
kritik, kao što je Strzalkovski, tako nešto izjavljuje, 

Golik: Javljaju se već i kupci, 

Kostić: Čuo sam, da je kani kupiti barun 
Fay. 

Alfons podigne se, hladno: Hvala vam, go- 
spodo! Drago mi je, da se zajedno sa mnom vese- 

lite mojem uspjehu, Ali ćete mi i oprostiti, što sam 
ovaj čas suviše uzbuđen — i — 

Kostić: Nije ni čudo Takva sreća, 

Alfons hladno: Da, da . . . (Pruža im ruke) 
Hvala! Poslije ćemo razgovarati, Drugiput , ,. 
Upravo se nešto ne osjećam dobro , .. Glava me 
«boli ,,, 

Kostić veoma uljudno: Shvaćamo! Oprostite! 

Golik u neprilici: Da smo znali, ne bi ovaj 
čas — 

(Kostić i Golik naklone se Alfonsu i Fedori na- 
pose i odu.) 

Fedora ostane u dosadašnjem položaju, 

Alfons pogleda Fedoru, smrkne se, pođe pre- 
ma njoj, ali se predomisli. Kroz grčevit, nesretni 
smijeh: Sreća! Sreća! Jesi I' čula, kako sam sre- 
tan ?,.. Jesi I čula, bestidnice? 

Fedora zaplače ponovo: Ja ne mogu da se 
obranim ovaj čas, Iznenadilo me je... Smelo me 
je... Izgubila sam ravnotežu , , . Dok se sabe- 
rem, Suviše si nagao, ne bi me shvatio. Strah me 
Ia s 
Alfons: Dok se sabereš? Dok sabereš laži, 


izmotavanja? Je li? Kakva bi to mogla biti tvoja. 


obrana? Varaš me, unesrećila si me u istom onom 
času, kad sam .mislio, da sam najsretniji čovjek na 
svijetu, Vidio sam jedan čas, kako mi se jedna 
zvijezda smiješi nad oblacima, a eto — zamračilo 
mi se i sunce , , , Što ćeš se braniti? Ne trebam 
obrane! Ja ću te sam obraniti: Star sam, On je 
mlađi, ljepši, slavniji, Bar dosad je bio slavniji. 
Nagao sam, i ne mogu ništa da shvaćam, je li? Ne 
ljubiš me, kao što ja tebe, ja — luđak jedan, A 
ljubavi sa ne može zapovijedati, Je li? Ti bi me 
rado ljubila, da možeš, ali ne možeš, Srce ima svoje 
zakone, Je li tako? ,. . Jesam li te obranio? 

Fedora plače: Nije istina, 

Alfons: 1 strog sam, ozbiljan sam, zamišljen. 
Imam svoju metafiziku, Radim, mučim se . . . Na- 
težem se , ,. A tebi se hoće života, mladosti, vra- 
golija , . . Imaš vruću krv, pravu krv, bez vode .., 
Trzaš se, lomiš, uživaš u bolima, bole te užici , 

U grudima nosiš nebo i pakao . 

Fedora: Nije istina, 

Alfons: Ne trpiš moju rasu. Nemam žarkih 
očiju, glas mi je suh, obrazi uvenuli , . , Blijed 
sam, iživio sam se, A u tebi još uvijek sve vrije, 
ključa , , . Dobro, Imaš pravo, Mladost je najveća 
prednost, ali zašto mi to nisi nikada kazala? Zašto 
si tajila? : 

Fedora: Varaš se, Alfons, Ne mislim ja tako, 
Nisam ja takva, Drugo je nešto, Ja te nisam va- 
rala, To je samo slučaj, 


Alfons: Da, Slučaj je, da nemaš savjesti ni 
poštenja, Razumijem, Ali što si me se toliko bo- 
jala? Zašto mi nisi lijepo kazala sve? Mogla bi mi 
bila reći: Ja ljubim njega, toga Perkovića, Ne 
mogu bez njega biti. Poludila sam — i tako dalje, ., 
Misliš, da bih ja pravio zapreka? Ne bih, Pomogao 
bih vam. Pravo bi imala, Ne bi bila prevara, Bilo bi 
po zakonu božjem i prirodnom. Odmah bi me se 
rješila, jer bih bio poludio, kao — kao što ću sada 
poluditi, Ili bi uzeo revolver, kao što ću — — 

Fedora: Alfons! 

Alfons ode on nje: Ja nisam više Alfons, 

Fedora: Poslušaj me, 

Alfons propao i uništen: Ja ništa ne slušam. 
Ja sam uništen čovjek , , , 

o Fedora: Sve je drukčije, negoli ti sebi za- 
mišljaš. Skrivila sam, da, skrivila sam, ali ne toliko, 
koliko mi prigovaraš, 

Alfons: Nego, nego! Ja pretjerujem, Što bi 
ti bila kriva! Ja sam kriv, što sam došao kući, što 
sam ovamo unišao, kad me se nisi nadala, Znala 
si, da sam ja u izložbi trebao ostati do kraja, do 
podne, Ali nisi znala, da sam morao odanle po- 
bjeći, jer nisam sposoban odgovarati na onolike 
ovacije, Bio sam suviše sretan i uzbuđen, i nisam 
mogao podnijeti,,, I tako sam na svoju nesreću 
došao do novoga uzbuđenja, došao sam ovamo u 
času, kad me je najmanje trebalo, Ali što sam ja 
znao? Odakle bih ja mogao slutiti? Zašto me nisi 
obavijestila 2 ,,...... Vidiš li sada, kako sam 
sretan! Ah — to je moj najsretniji dan; saznao 
sam dvije velike istine: da sam postao slavan, i da 
mi je i žena postala — slavna , , , Doživio sam 
najveći uspjeh u životu kao slikar, a u isto vrijeme, 
u isti čas izgubio — ženu , , . A obožavao sam je, 
ludovao sam za njom, u svakom sam je snu ljubio, 
na svakoj javi grlio, a u snu i javi osjećao u svakom 
živcu , , , Evo je u izložbi. Venus! Proslavila i 
mene i sebe u isti čas! . , , Kako te svi gledaju 
kao boginju! Kako si mi ovdje draga, lijepa, sveta, 
upravo boginja, — a eto . . , Eto što si: bestidnica, 
preljubnica,., Fuj! 

Fedora klekne preda nj: Alfons, dragi moj 
Alfons, čekaj, dok ti razjasnim, 

Afons: Što mi treba razjašnjavati! Vidio sam 
sve jasno! Sve mi je posve jasno! — Ah — koliko 
sam se borio sam sa sobom, dok sam se odlučio 
izložiti »Venus!» Izložiti tebe ondje pred očima 
čitavoga svijeta! Golu te izložiti pred ovim gladnim 
očima! Mislio sam, da ću radije pregoriti sve: i glad 
i svoju golotinju, nego izložiti »Venus«, koja svima 
cnim bezdušnim očima pruža za hranu tebe ona- 
kovu, kakovu te je stvorila majka priroda, Ali — 
dao sam te ipak, Glad me je natjerao na to, Neka 

gledaju, Neka uživaju, mislio sam, Glavno, da ćeš 
ti doći do kruha, Hramit ću te, mislio sam, tvojom 
ljepotom i svojom umjetnosti. — I eto moja je 
umjetnost pobijedila, ali je tvoje ljepota za me 
propala, Dala si svu svoju ljepotu, živa si se dala 
tome Perkoviću, mome najboljemu »prijatelju«, — 
Zato je on, dakle, tako oduševljeni moj prijatelj! 
Zato sam ja velik slikar! Zato je on tako marljivo 


dolazio u moj atelier! — Oh — da mi dođe, da' 


mi dođe pod šake |, 
(Pauza.) 


Alfons (gleda Fedoru ispod oka s mnogo zna- 
menovanja): Ti bi ga branila, je li? 

Fedora (ne odgovara, samo jeca), 

Alfons: Pomagala bi mu, 

Fedora f(jecajući hoće otići). 

Alions (zaustavlja je): Čekaj! Pomagala bi 
mu, jer te je zaludio, . 

Fedora: Nijel 


Alfons s bijesnim sarkazmom: Slažete se kao 
dvije boje, što čine harmoniju,., Koja je njegova 
boja? Žuta? A tvoja je crvena? 

Fedora hvata se za glavu od boli, 

Alfons: I onda je postalo narančasto! O — 
to je divno! Kao na zalazu sunca! Zalazim, je li? 
Ja zalazim, a drugi dolazi,., Jesi li ti crvena? 
Reci mi, da znam, Je li vam prijalo slaganje boja? 
Pogotovu, kad se najprije položi crvena boja, onako 
finim, mekim potezom, a onda kad dođe žuta, ona 
energična, silna žuta boja preko crvene! Divota, 
je li? 

Fedora uz drhtaje velike rrervoznosti: Zašto 
me mučiš? 

Alfons: I onda bude sve narančasto, .. I 
čežnje nestaje, i krv se smiri.,, i odahne se.,,,i 
san legne na oči.. 

Fedora vikne: Tiranin! 

Alfons (smije se demonski): 1 onda se otva- 
raju vrata, Neiko ulazi, čini se kao da je došao 
natčovjek: jak, silan, prelijep.., I nosi barjak u 
ruci i u trublju trubi.,, Narančasta boja, ona sa 
zapada, s moga zapada, prelijeva se polako u 
žuto,., Postaje intenzivno žuto,., 1 onaj jaki, 
silni natčovjek je požutio, i trublja mu je žuta i 
barjak mu je žut... Divno, zar ne? Divan sanl 
A kad malo bolje pogledaš — ja sam to bio! Ja! 
Ja! Ja! Bestidnice! Ja sam te vidio! Vidio sam, 
kako mi sunce pomrčalo, kako mi život gasne, — a 
ipak nisam oslijepio, živ sam ,,, 

Fedora (dršće i trza se u strahu): Lud si! Ti: 
ranine moj i svoj! 

Alfons (demonski): Ja sam ono bio! Prevarila 
si se! , (Dođe bliže k njoj) Jesu li mu usne 


bile žute ili crvene? Ha? Jezik? Oči?.,, Ha? 
Kakva mu je bila temeljna boja? Govori, ne boj 
se! Samo govori! 

Fedora (strašno ga gleda): Što je s tobom? 

Alfons: Tvoju boju, tvoju temeljnu boju, 
poznajem, Kako ne? Lijepa je. Meni se sviđa. 
Uvijek sam uživao u njoj. Je li on uživao? Je li 
bio sretan ?.,, 

(Pauza,) 

Ne odgovaraš, Dobra, (Dođe posve blizu do nje Je 
Još samo nešto, Veoma sam znatiželjan, (Uzme je 
za obje ruke i posve blizu lice u lice govori): Kako 
cjeliva?  (Šapće demonski): Budu li mu usne 
vlažne? ? Zamagle li mu se oči? Dršće li mu tijelo? 
(Glasno): Je li jak? 

(Pauza,) 

(Viče): Je li jak? Je li jači od mene? Govori! 
(Viče silno): Je li jači od mene? 

Fedora (odlučno): Silan je! 

Alfons (smije se u strahu): Silan! Ah — to 
je dobro! 

(Kucanje.) 

(Perković dolazi naglo, kao da donosi novu ve- 
selu vijest, Teh što je ušao, vadi iz kaputa jedne 


novine i pruža ih Alfonsu,) 


Alfons (Silno iznenađen drskim ovim do- 
laskom, stane ukočeno, strašnih očiju, Borba, Svla- 
davanje, Samo kroz zube s glasnim šapatom): I ti 
se usuđuješ — — !f 

Perković (ne da mu govoriti, drži se neustra« 
šivo, kao da je čiste savjesti): Alfons! Umiri se! 
Kad ti razjasnim, bit ćeš miran.,, (Pokazuje no- 
vine): Čitaj! 

Alfons (ne može više da gleda Perkovića, 
tjera ga od sebe, a sam se baca na stolac): Kako se 
usuđuješ! 

Fedora (daleko od njih, u strahu), 

Perković (čita): »Osobitu senzaciju, upravo 
vanredan uspjeh, polučio je Alfons Malin svojom 
slikom »Venus«, To je događaj prvoga reda, I ve- 
liki poljski kritik — koji se baš sada nalazi u na- 
šem gradu — izjavio je, da ta slika naviješta novu 
epohu u slikarstvu, Slika pokazuje posve golu ženu 
uz rasvjetu večernjega neba, naslonjenu na hrid 
morske obale, Model je Malinu bila njegova su- 
pruga, poznata ljepotica našega grada, One boje, 
onaj stas, one linije, čitavi dojam je takav, da mu 
se čovjek ne može oteti. Sve iz te slike govori, da 
imamo ženijalnoga slikara, s kojim ćemo se moći 
podičiti pred Evropom!« (Govori): Jeste li čuli? A 
onda ovo(čita:) »Saznajemo, da su se već javili i 
kupci za sliku, Barun Fay je nad njom tako odu- 


. ševljen, da je izjavio, da slika mora biti njegova, 


makar morao za nju platiti i nekoliko tisuća dinara.« 

(Stane pred Alfonsa, Drži, da je ovaj događaj tako 
velik, da Alfons više ne može pravo misliti na svoju 
ženu): Na stranu djetinjarije! Alfons! Čestitam! 
Nisam zavidan, već od srca najiskrenije čestitam! 

Alfons (sjedi i dalje utučeno, kao da ga se 
ništa ne tiče ovo pisanje u novinama): 
istina! To je sve skupa laž! 

Perković: Čitaj! 

Alfons: Šuti! Što imaš ti odite činit Tko 
ti je dopustio unići ovamo? Nisam li te potjerao? 
Bezobrazan si.., 

Perković: Dobro. Shvaćam, da si nemiran, 
pak ti ne zamjeram, što si tako oštar, Sad ću ti 
sve razjasniti, 

Alfons: 
slušam, 

Perković: Slušaj! Požurio sam se ovamome- 
samo zato, da ti donesem ovu veselu vijest, nego i 
zato, da te umirim, i da spasim tvoju gospođu. Znao 
sam, da si izgubio ravnotežu, da ćeš na nju navaliti; 
— bojao sam se, da joj ne bi što zlo učinio, 

Alfons: Da, da, čuvaj je! (Brže): Ja ništa ne 
slušam, 

Perković: Ona je posve nevina! 

Fedora: (iz daljine, zlovoljno): Šutite! 

Perković (ne će da čuje): Nije ti se izne- 
vjerila, nije imala ni nakane, da ti se iznevjeri. 
Prisižem ti! Ona se možda ne zna braniti, ali ja ću — 

Alfons: Samo je brani.., Ja ništa ne slušam. 

Perković: Ovako je bilo, Kad sam vidio u 
izložbi, da se je sva pozornost svratila samo na 
tvoju »Venus«, kad sam čuo, da je sve fascinirano 
nad njom, dotrčao sam ovamo, da joj javim tu 
veliku, veselu vijest, Znao sam, da je za uspjeh 
te slike nemalo zaslužna i ona, Nesamo zato, što 
je bila model, nego i zato, što je dopustila, da se 
izloži, Znao sam i to, da živite u teškim novčanim 
prilikama, i da će ova vijest puknuti u njezinim 
grudima kao melem, kao ozdravljenje, 

Alfons: Što te briga za njezine grudi? 

Perković: Slušaj samo. 

Alfons: Ja ništa ne slušam, To su gluposti i 
bezobraznosti! 

Perković: Došao sam i javio sam joj tu 
veliku sreću, kojoj se i ja veselim jednako kao i 
vas dvoje, A ona mi se zahvalila,,, to jest... no 
da, zahvaljivala mi se na svemu, koliko sam ja 
uložio truda, ono malo truda, da slika dođe u 
izložbu, — i od zahvalnosti me je — (stane), 

Alfons vikne: Šuti! 

Fedora tiho: Šutite! 

Perković: Zašto ne bih rekao? Na tome 
nema ništa zla. Od zahvalnosti me je — zagrlila, i 
dopustila mi je, da je poljubim, — Eto, to je sve... 


To nije 


Govori štogod hoćeš, ja ništa ne 


te inače zemlja progutati. , 


Taj čas si ti došao ovamo. Ništa se drugo nije 
dogodilo, upravo ništa , Jel tako, Gospođo? 
Alfons strogo: Namas ništa — da je ispi- 
tuješ,, 
Fedora tiho kao da moli: Šutite! 
Perković: Nije li tako? Recite! 
Fedora šuti, 


Alfons: Nije tako! Eto — ona šuti Neka 


kaže, je li tako! Govori! Je li tako bilo? 


Fedora posve tiho: Jest, 

Alfons u ekstazi: DA, jest!! Što i pitam? 
Možeš se i zakleti. To 4e sve veoma jeftino, A ja 
moram odmah vjerovati! Je li? Ja sam luđak! 
Meni se može preoteti žena, žena, koja mi je osim 
mojih slika sve, sve na ovom svijetu, — a ja moram 
to gledati, moram se dati zavaravati, moram i odo- 
bravati, To je malo previše! To je bezobrazluk! 
(Ustane bijesno): Sve je laž, izmišljotina, varka! 
Ne vjerujem ni novinskoj vijesti, ni barunu, ni ovoj 
ispovijesti, Lažete, lažete! 

Ali Alfons, dragi Alfons, ja ne 
lažem. Zar ti ja nisam najbolji, najveći prijatelj? 
Ne vjeruješ ni meni? 

Alfons: Vjera! Prijateljstvo! Vjerovao sam 
ti, i previše sam ti vjerovao, previše sam ti bio pri- 
jatelj, jer si bio čovjek, jer si znamenit — 


Perković: 


Perković: Dakle zato si mi bio prijatelj?! 

Alfons: Ali si se izigrao, Dopuštam prijatelj - 
stvo samo do žene, Dalje ne, — (Iznenada pada u 
očaj): Ah — šta ja tu govorim! Šta te slušam! 
Treba da vas oboje pobijem! Oteo si mi ženu! Nju 
— eno je — onu tamo — si oteo! Šta još imam? 
Ostajem sam, bijedan i ostavljen sa ovim bijednim 
slikama !,,, Ocrnio si mi uspomenu na moga sina. 
Dok je živio, gledao sam u njemu sebe a sada 
ne znam, je li uopće bio moj... (Pođe do Fodore): 
Ženo, ti grozna ženo! Odgovaraj mi! Istinito, jer će 
Živu ili mrtvu! — 
(Drma je): Je li on moj sin? Je li Feodor moj sin? 
Jli je njegov? (Potazuje na Perkovića), 

Fedora (Dršće, šapće): Zaboga, ti si lud1., 

Perković (hoće da je brani), 

Alfons f(gurnu ga dalje): Dalje odavde! 
Odgovaraj! Ne odgovaraš? Dakle nije moj? Feodor 
rije moj! Umro je, a nije znao, tko mu je otac! 

Fedora (hoće da govori, ali joj zastaje dah). 

Alfons:1 tu si me prevarila! Bestidnice! Naj- 
lepša, najstrašnija ženo! Što si još parsi Možda 
i nisi žena, možda si — 

Fedora fjedva dolazi do riječi): Ti si poludio! 

Alfons očajno: Feodor nije bio moj! 

Perković (u isto vrijeme viče): Jest, on je 
tvoj! Ne luduj! 

Fedora (u isto vrijeme viče): Tvoj je! Tvoj je! 
Kunem ti se njegovom uspomenom! 

Alfons (u isto vrijeme): Bestidnici! 

Fedora iznemoglo: Kako možeš tako što reći? 
Kako smiješ to i pomisliti! Nisi li mu gledao u oči? 
Čije su ono oči bile, nos, usta? Nije li bio jednak 
tebi? Jesmo li uopće bili u ono vrijeme već poznati 
s Perkovićem? 

Perković: To je moglo biti onda, dok sam 
ja još bio u Beču, 

Alfons tvrdo: Onda si s drugim — — 

Fedora: Ti si izgubio dar za rasuđivanje! Po- 
melo ti pamet! 

Alfons: DA, daš. — proglasite me ludim, Odve- 
dite me u ludnicu, i riješili ste me se! To je naj- 
lakše! I ako još nisam, morat ću poluditi, Imate 
pravo! — Govorite, štogod hoćete, govorite, ja vas 
ne slušam. Ja sam svršio, 

(Slomljen se baci na stolac, uhvati se za glavu 
i odluči šutjeti). Svršio sam! I odlučio sam — — 

Fedora zaplakano: Ako ima istine u svijetu, 
onda je najveća i jedina istina, da je Feodor tvoj! 
Tvoj je! 

Alfons (trgne se i digne glavu): To je jedina 
istina? A drugo je laž? Sve ste drugo izmislili? 
Je li? — Dobro, on je moj, Vjerujem, jer je uistinu 
bio jednak meni, Vidiš, da još rasuđujem, i da 
nisam lud... Ali poslije. poslije ste se našli, i 
napravili ovu užasnu istinu, da sam ja prevaren 
muž, Ja, koji sam sve dosad živio samo za tebe, za 
tebe radio, tebe uzveličao, tebe i tvoje tijelo i dušu 
dao u onoj slici, — ja sam morao ovo doživjeti! 
Danas bi trebao biti dan slave za sve nas. Došao je 
dan, kad sam uspio u svom djelovanju, publika 
hoće da me vidi, novine pronalaze novoga majstora, 
a ja ne smijem, da se pokažem, ja sam ubijen, 
Ubili ste majstora! Učinili ste zločin na umjetnosti! 
Ubila me ona ista žena, koja se ondje u izložbi gleda 
kao »Venus««! A koliko sam se morao boriti, dok 
sam se na to odlučio, da je izložim, Mislio sam, 
žena mi je, nije zgodno, skandal je, da je čitavi 
svijet gleda golu! Ali me je glad na to natjerao. 
Htio sam, da dođemo do kruha i ona i ja — i dao 
sam je pohlepnim očima, neka se hrane, samo da 
i nama kruha dadu, A eto — što sam postigao! — 
Opozvat ću sliku! Sad ću ovaj čas poslati onamo 
izjavu, da je povlačim, (Pozvoni), Ne trebam baru- 
novih tisuća, ,, I on je valjda kao i Perković žedan 
njezina tijela, Možda se s time misli uvući ovamo 
u atelier, Ne dam! Skapavat ćemo od gladi, Nismo 
drugo ni zaslužili — — 

Služavka (ulazi): Izvolite? 

Alfons: Pričekajte, (Ode do pisaćega stola i 
ondje piše.) 


Perković: Ne čini toga, Prekasno je! 

(Pauza.) 

Alfons (dade pismo služavci): Ovo pismo 
cdnesite u izložbu gospodinu Zdelaru. Lako ćete ga 
naći, A ako tko dođe ovamo, recite, da me nema, 

Služavka: Razumijem. (Ode, ) 

Perković: Što si napisao? ' 

Alfons: Ne pitaj me! To je moja briga. Zbo- 
gom! (Hoće da ode u pokrajnu sobu.) Više vas ne 
irebam,,, 

Perković fide za njim): Ne odlazi! 
ćeš? ' 
Fedora: Čekaj! Da ti nešto kažem, 

Alfons: Nemaš mi više ništa reći, Svršili smo, 
Nelko mora otići, — ili vi ili ja... (Ode.) 

Fedora (zaplače glasno): Je li nam to trebalo? 

Perković: Fedoro! 

Fedora: Nisam li ja tolikoput govorila, da će 
biti zlo iz svega toga! Pustite me na miru! 

Perković: Fedoro! Bit će sve dobro! Umirite 
se! On je već mirniji, kasnije će biti još bolji, On 
vas ljubi — 

Fedora: Uvijek sam vam govorila, da će nas 
on uloviti, A vi ste bili tako sigurni, tako neustra- 
šivi! Eto vam sad! 

Perković: Tko bi mislio, da će se tako brzo 
vratiti? : 

Fedora (plače): 1 jeste li vidjeli kakav je! 
Jeste li čuli, što cn sve sumnja! I za Feodora! 

Perković: Vi ste nevini, Fedoro! 

Fedora: Ja sam nevina, ali kako ću mu to 
dokazati? > ' 

On nas je našao u onom položaju, zar cn nema 
prava, da i o drugom posumnja? — Oh — hvala 
Bogu, da je i onda došao! Malo poslije bilo bi 
možda kasno! Izgubila sam vid, izgubila sam pa- 
met... (Vikne): Kako ste smjeli? Kako ste se 
usudili? 

Perković: Fedoro! Ne vičite, mogao bi vas 
čuti, 

Fedora: Neka čuje! Sve ću mu priznati. — 
Oh — siromah, siromah je on... Što je morao do- 
živjeti! A to sve poradi vas, poradi vas — — 

Perković: Fedoro! Oprostite! Nisam vam 
želio zlo... ' 

Fedora: Kako ste se usudili povratiti se? 
Odakle vam ta odvažnost? 

Perković: Ja ne mogu sada s vama govoriti, 
Drugiput,.. .» 

Fedora (utučeno): Nikada više! 

Perković: Dobro. Ja idem.  Govorite vi 
s njim nasamo, On vas ljubi, Možda se dobro svrši. 
Fedoro! Oprostite mi, Držao sam, da vas je napu- 
stio, da mene ljubite ,,, kao što sam vas ja ljubio, ., 


Kuda 

To je moja obrana, ,, Ja idem — (Odlazi i gleda 
u Fedoru sažaljujući je.) 

Fedora (pokrila si je lice rupcem, jeca.) 

(Pauza,) 

Služavka (dolazi): Gdje je gospodin? 

Fedora (pokazuje prstom.) 

Služavka (ode, kud je Alfons bio otišao, ) 

(Pauza,) 

Alfonsi služavka (Dolaze zajedno.) 

Alfons: Nel Rekao sam, da me nema, A ono 
pismo? 

Služavka; Dala sam ga otpremiti, Baš, kad 
sam htjela sama odnijeti, došla su ona dva gospo- 
dina, i nisam mogla sama otići, Predala sam pismo 
Janku, i došla sam vam brže javiti — — 

Alfons: Dobro, — Mene nema! Idite! (Ode 
po atelieru do pozadine, razgledava nešto, pregle- 
dava neke slike, pa svoje džepove, razmišlja, stane, 
opet se ušeta, a onda stalno zastane pred jednom 
slikom, koja je publici nevidljiva,) 

Fedora (hoće da mu se približi): Alfons! 


(Pauza,) 

Fedora: Alfons! Ne budi bez srca! 

Alfons (trgne se): Bez srca! Ja! Šuti, 
bestid — — : 

Fedora: Ja ću ti svu istinu reći, 

Alfons: Znam sve. Nemam više žene.,, 


Ostaju mi samo još moje slike, moja »Venus«, Tu 
mi ne će nitko nitko preoteti, ona je moja, Neka mi 
nuđaju za nju i sto tisuća, ja je ne dam! To je sve, 
što mi je preostalo, Zavući ću se u sebe, radit ću 
za sebe, Uživat ću u svojim radovima,,, To je 
moja posljednja nada i utjeha,., — a tebe bi tre- 
balo da potjeram kao — — — ' 

Fedora (upada): Ja sam nevina, Alfons! Ja 
mu nisam podlegla, Došao si još u zadnji čas... 
Ja sam se otimala.., 


Alfons (zasvijetle mu se oči): A — ?! Dakle 


ipak? : 

Fedora: Ne, ne — slušaj, ja ću ti sve po 
duši ispričati, Sam Bog te ne bi istinitije izvijestio, 
(Bolno): Vjeruj mi, Alfons, vjeruj mi na osnovi 
našega desetgodišnjega braka, i one ljubavi, koja 
nas je spajala — — 

Alfons (rezignirano): Pusti me, pusti me u 
miru! Ja te ne mogu slušati! 

Fedora: Imala sam dobru namjeru, Ti naj- 


bolje znaš, kako smo imali težak život, i kako ti 


nisi mogao prodati svojih -slika da bi mogli bar 
naoko pristojno živjeti. Dug je dolazio za dugom, 
.dck napokon nismo više mogli ni dugova praviti, 
Alfons: Što mi o tome govoriš! 
Fedora: Ponavljam ti to, da bolje shvatiš 
motive, koji su me vodili u posljednje vrijeme, 


Nijedna tvoja slika nije našla kupca, Jedino slika 
našego siročeta, pokojnoga Fecdora, mogla se je 
prodati za neku pristojnu svotu, Od toga smo 
imali — — Koliko si dobio za nju? 
Alfons: Šta me briga? 
Fedora: To nam je malo popravilo položaj, 
A znaš li komu to imamo da zahvalimo? Ne znaš? 
Alfons: Šta? ' 
Fedora (bolno): Ne, ne — to ti ne mogu 
reći; ,, 
Alfons (stalo ga zanimati): Što ti to govoriš? 
Komu imamo to zahvaliti ?,,, Komu? 
Fedora (predomislila se): Ne, ne — prevarila 
sam se, zarekla sam se ,,, 
Alfons: Govori sada! S istinom van! Ti mi 
tu nešto tajiši! Govori! 
Fedora: Strah me je.., Bojim te se — 
Alfons: Ja moram znati, što se je dogodilo 
sa slikom Feodorovom,., S kim si me opet preva- 
rila? Tko je bio tvoj ljubavnik? Tko? 
Fedora: Smijem li ti svu istinu reći? 
Alfons: Moraš! 
Fedora (oprezno i tiho): Perković je zaslu- 
žan — — 
Alfons: Tko? Perković? Što je on zaslužan? 
Fedora: Njemu moramo biti zahvalni.,, 
Alfons: Kako to? (Vikne strašno) Kako to? 


Fedora: Jer je on dvije-tri noći radio na 
njemu... 

Alfons: Na komu? 

Fedora: Na Feodoru — na slici — na Feo- 
doru — — 


Alfons (u silnom začuđenju): Tko je radig na 
Feodoru? Što si rekla? 

Fedora (tiho): Perković, 

Alfons (uz gorki smiješak): Što je radio Per- 
ković? Kad je on radio na Feodoru? Što buncaš? 

Fedora: Slušaj me. Ti poznaš najbolje nje- 
govu maniru i znaš, da on ima nekoliko poteza, 
s kojima on umije svaku sliku dotjerati, usavr- 
št do. 

ĆAlfons: Znam. Pa? 

Fedora: Bilo je to — kako znaš — pred če- 
tiri godine, Ti si po danu slikao Fegdora, a po noći 
gi odlazio u društva, U ono vrijeme si se obično 
tek ujutro vraćao kući, Perković ti je htio po- 
moći, Vidio je, da ti slika ne valia, da joj fali još 
nešto »subjektivno«. Zato je dolazio, dva-triput po 
noći, Kad tebe nije bilo kod kuće, ovamo, probudio 
Feodora, postavio ga za model, i kod svijetla na- 


pravio nekoliko poteza, neke male tehničke pro- 


mjene, koje ti nisi mogao opaziti, I slika je postala 
glasovita ,,, pak 

Alfons (koji se je snebivao od čuda): On je 
to učinio?! 

Fedora: Da — 01, 

Alfons: Po noći 7! 

Fedora: Jedno dva ili tdpai je dolazio, Ne 
sjećam se točno, 

Alfons: Kad mene nije bilo kod kuće? 

Fedora: Da. 

Alfons: A zašto si ti to meni tajila? 

Fedora: Da te ne ražalostim Da što više 
vjeruješ u sebe... Da ne bi u mene posumnjao... 

Alfons: A tako! I — jamačno ćeš tvrditi, da 
te nije ni dirnuo — — 

Fedora slojanškionolu Ni dirnuo me nije! 

Alfons (ironično): Bože sačuvaj! Razumijem, 

Fedora: Ja govorim sada kao pred bogom ,.. 

Alfonsf(još jače utučen negoli prije): Dakle 
— Feodor nije moj — slika nije moja, nego je nje- 
$ova.., O bože! Što ću još morati saznati! 

Fedora: On nam je pomagao,. Bez njegove 
pomoći, bez njegova popravljanja, nikada ne bi 
sliku prodali. Zato sam mu zahvalna, Ti to nisi 
znao, nisi mogao opaziti, i za tebe je bilo kao da 
si je ti napravio. — Možeš li tome prigovarati? 

Alfons: Opazio sam ja, opazio, ali si nisam 
mogao protumačiti, >. mi se na slici ne kao 
da je Feodor pospan, 


Fedora: Istina je samo to, da nam je Per- 
ković pomagao... I vidiš, kad je opet vidio moju 
sliku, — Senia =. 


Alfon s (skoči kao bijesan): Šta? 

Fedora (tiho i u strahu): Možeš si sada mi- 
sliti.,, što je bilo, 

Alfons (grozno): Ha! Bila si mu modelom po 
noći! Ta, ta, je li mogućel? Je li — — — ? (Hvata 
se za glavu i hoće da si kosu iščupa), 

Fedora: Čekaj, dok svršim, Ti si odilazio u 
vesela društva, u pijanke, a on je dolazio ovamo. 
Mjesec dana je to skoro trajalo, Nagovarao me je 
na to dugo, dugo, Ispočetka se nisam dala, Nisam 
htjela skoro gola pred njim stajati. Ali kad me je 


uvjerio, da tvoja slika ništa ne valja, a on da bi je 


mogao malo po malo popraviti, — pristala sam, 
Žrtvovala sam se, i ja mislim, da je to bilo od mene 
najipoštenije, što sam mogla učiniti, Svaku je noć 
napravio nekoliko poteza, samo nekoliko je put 
prešao kistom, da ti ne bi opazio, »Samo još dvije- 
tri subjektivne crte«, govorio je, »i bit će gotovo«, 
Tako je i ta slika dovršena s velikim uspjehom. 
Alfons (skoro se srušio od udarca): Kako si 
mogla — pred njim, nasamu — po noći — —? 
Fedora: Morala sam, Suze su mi navirale na 
oči stojeći pred njim, Krv mi je navaljivala u kožu, 
noge su mi drhtale, — ali »Venus« je dovršena... 


Alfons bolno: 
Izgubio sam sve, sve... 
Je li te napastovao? 

Fedoraiskreno: Nije, 

Alfons: Ni dirnuo te nije? 

Fedora svečano: Ni dirnuo! 

Alfons: Ni nagovarao? 

Fedora: Nikada ni riječi! 

Alfons (bijesno): Lažeš! Sve je možda istina, 
što govoriš, ali ovo lažeš! Lažeš, bestidnice! 

Fedora: Ne lažem! Ni jedne lažne riječi 
nisam dosad izgovorila. , Jesi li čuo? Ako ne vje- 
ruješ, ti si kriv, Nikada me nije ni dirnuo, nikada 
nijednom riječi nagovarao, Samo sam mu vidjela u 
očima strast, dok je držeći kist u ruci, gledao u 
mene, Vidjela sam; da mu dršće ruka, da mu krv 


Ja sam propao, uništen... 
Pa daj. mi bar istinu reci: 


leti u glavu, da se svladava, — ali ništa drugo. Tek 
danas — 

Alfons: Danas? 

Fedora: Tek danas, kad je došao ovamo i 


javio mi veliku senzaciju slike, navalio je na mene — 

Alfons (teško diše): Navalio? 

Fedora: 
se bojala, da će me ubiti, ako ga odbijem, 

Alfons (skupljene pijesti): Hulja! 

Fedora:1ja sam mu dopustila da me zagrli, 
da me poljubi, i sama sam ga poljub,,, — Morala 
sam, jer mi je sugerirao , .. Sugerirao mi je, da sam 
sretna, da uživam u njemu, da dršćem i da mu 
predajem svoju ljepotu... U taj si,čas ti došao, 
Bog te je poslao. Za nekoliko časova — — 

Alfons (Nije ni slušao posljednje riječi, nego 
hoda po sobi, gleđa kroz prozor, pregledava dže- 
pove, zatim stane i zamisli se kao ono prije, Po- 
gleda je oštro u oči i s grozom šapće): Sve je pro- 
palo! Ja sam uništen! Izgubio sam sebe, izgubio 
sam tebe — 

Fedora (upada): Nisi: ja sam tvoja! 

Alfons: — izgubio sam Feodora, Njegova 
slika nije moja, tvoja nije moja! »Venus« je nje- 
gova, on joj je dao onoga svoga »subjektivnoga  , .« 

Fedora (klekne preda nj): Oprosti! Mislila 
sam, da dobro činim... 

Alfons (ludo i nesavezno): »Venus« nije moja! 
Sve, što sam imao, propalo je, Sada više nemam 
ništa. Posve ništa! Jedan uzaludni, glupi, besmi- 
sleni život 1.., . ' 

(Kucanje, Brzo ulaze Golik i Kostić, za 
njima služavka.) 

Služavka: Gospoda su provalila... 

Golik: Oprostite, učitelju. .,, 

Kostić: Važan događaj... 

Alfons: Samo ulazite! 
Tkogod hoće, neka sada uđe, 


Ima li još koga? 

Golik: Poslao nas je barun Fay, da nam 
odgovorite, bi li mu prodali sliku za deset tisuća 
dinara, .. SP 
" Kostić: Nacjenkavali su se, Grofica Anica 
nuđala je osam tisuća, a Fay daje deset, 

Golik: Molio je odgovor, Doći će i sim ovamo, 

Kostić: Doći će sa slikom, 

Alfons: Ja sam sliku opozvao, Ne prodajem 
je... 
(Ulazi Perković, za njim dva čovjeka nose 
sliku, Metnu sliku tako, da je svi vide osim pu- 
blike.) 

Golik (u čudu): Opozvali! 

Kosti ć (isto tako): Ne prodajete?! 

Perković: Donio sam sliku, jer ju hoće ku- 
piti barun Fay, I on će ovaj čas biti ovđe, Molio 
me je, da je odnesem, samo da je on dobije, Ja 
sam mu rekao, da će je za deset tisuća jamačno 
dobiti, 

Alfons: Tako je! Tvoja je, pogađaj se.., Dao 
si joj nešto »subjektivno«, zato imaš jedini ti 


pravo, da je prodaš, Prodaj je za stotinu dinara, 
ako hoćeš, meni je pravo. To je tvoje »subjektivno« 
pravo .., 

Perković (začuđeno). Kako? 

Goliki Kostić (gledaju začuđeno i šapću 
međusobno.) ' 

(Kucanje. Ulazi barun Fay, aristokratske, abnor- 
malne geste.) ' 

Dobar dan! — Gdje je majstor? Aha! Tako, tako, 
vrlo lijepa slika, vrlo lijepal Nešto onako.., (Rur 
kom pokazuje gestu za poljubac.) Svi živci skaču.., 
Kad je gledam, No da, kad je gledam, inače ne. 
Moji su živci još dobri. Vrlo dobri živci.,, (Opazi 
Fedoru.) Gle, original! Model! (Smješka se.) Sehr 
fein! Krasan model! (Ide k njoj.) Gospođo! Vrlo 
sam sretan, da vas vidim živu,., Slika je pre- 
krasna, ali vi — vi ste još ljepša! (Pruža joj ruku.) 
Ja vam čestitam na vašoj ljepoti, Ni među baru- 
nima, ni među grofovima nema take ljepote.,, Ja 
sam, znate, gurman, ,, DA,., (Okrene se k Malinu.) 
Also — gospodin Malin, je li, Malin, da, da... 

dakle Zehn Tausend,,, Da, da — najprije česti- 


tam — Gratuliere, Was? Čestitam! Zehn Tausend!. 


Alfons (kao da ga se ne tiče, drži se hladno 
i pokazuje na Perkovića): Moj tajnik — (Odmiče 
se neopaženo u pokrajnu sobu.) 

Perković (približi se barunu, nuđa mu sjesti): 
Gospodine barune — 

Fedora (stoji otraga u pozadini ukočeno-) 

Kostići Golik (izdaleka slušaju baruna i 
Perkovića,) 

Barun (sjedne): — i tajnika ima! Ausge- 
zeichnet! Also zehn Tausend! Das Bild ist sehr 
subjektiv, A to mi se sviđa izvanredno, Aber zwolif 
Tausend,., bilo bi previše... Dakle, gospodine 
sekretaru ?,., 


»VIJENAČ« 


Perković (u neprilici gleda u Fedoru.) 
Barun (Fedori ) Madamme! Zehn Tausend - 


Dix milles!. 


Fedora (šuti) - 

Golik (približi se barunu): Oprostite .,, Možda 
bi gospodin barun malo kasnije — 

Barun (iznenađen): Was? No zašto — kasnije? 

Golik: Zato jer — — ' 

(Iz lijeve sobe udarac iz revolvera, Svi se trgnu, 
barun se skoro sruši, Fedora očajno hkrikne, Golik i 
Kostić pohrle onamo, odakle je došao udarac; začas 
se povrate utučeni, žalosni, oborena lica.) 

Barun (glupa, debela pogleda): Nu... Was 
heisst das? 

(ZASTOR.) 


PUTOVANJE MALE HEIDEE 


ala Heidće nije toga dana htjela da 
pođe na šetnju, nego je molila oca da 
idu u muzej. 
Kiša je padala i tako je soda za 
muzealne šetnje po salama bila vrlo dobra, 


Bilo joj je šesnaest godina, ali to nije branilo 


da je bila duboko zamišljena kada je razmotrila 


neke stvari. 

U jednoj sobi gdje je ona stupila prva, čuo je 
ctac kako je već na pragu uskliknula od čuda: u 
staklenim ormarima okolo zida bile su same glave, 


glave, lubanje nekad živih ljudi, koji su živili u. 


doba kad je veliki čamac veslao na zelenkastim 
vodama prehistorijske zemlje; kad su veslači mo- 
rali odgrtati sa svoje glave široke listove i prste 
žilavih lepeza palme, i tako klizati kroz mračne 
tišine, gdje je život buduće zemlje, gradovi i bu- 
duće ljubavi i sav nebrojmni niz godina punih otkrića, 
rada i života još spavao u dubinama zelenkaste 
vode, 

Zato su rubovi njeni, gdje su padale sjenke li- 
stova, bili tako crni, 

Mala Heidće stajala je dakle u toj sobi sa lu- 
banjama i motrila glave. 

Svaka je bila drukčija, na njeno veliko čudo: tu 
su bile glupe glave, i pametne glave, jedan je me- 
lanholično pogledavao ispod visokog čela, a drugi 
se lukavo smiješio sa. izbočenim jagodicama, jedan 
drugi je mrko i junački izgledao sa svojim velikim 
i snažnim čeljustima i pravilnim očima koje ne 
poznaju srednjeg puta, 

Kako mogu lubanje da tako imaju lice? pitala 
je Heidće svoga oca, 


Nikako ne bi čovjek rekao da ispod svoga lica 
ima jedno još mnogo izrazitije, koje ostavlja u 
zemlji — i možda dođe iza staklenog ormara — 
reče mala Heidće, 

Otac joj je pričao, kako su to ljudi birali lubanje 
po izrazitosti baš, i kako su uzeli za muzej same 
tipove, i tako stvorili sve moguće karaktere i pre- 
laze iz jednog u drugi i poredali ondje, 

Otišli su dalje, u drugu sobu; otac je tumačio 
i pokazivao svojim crnim štapom, a Heidće sagi- 
njala svoju zlatokosu glavu, da su uvojci padali 
neuredno niz ramena, kraj njenih ugrijanih obraza, 
od samog interesa, 

Ugledali su kamene znakove i čudne ogrlice od 
plavkastog i rumenkastog kamena, šiljaste 1 nesi- 
metrične, i koja zraka svijetla činila je da se pro- 
zrevala žuta unutrašnjost jednog kamenčića izli- 
zana oblika, i da je bilo kao staro, staro žuto vino, 
koje s tišinom leži u staroj staklenki, 

Sve su sale prolazili i njihov pogled zaustav- 
ljao se na starim natpisima i na čudnim spravama 
bez natpisa, 

Najednom zovne Heidće svoga oca, da vidi: 
stajala je pred staklenim plitkim sandukom, gdje 
je ležalo dvoje prehistorijskih ljudi. Bili su isu- 
šeni kao mumije i samo njihove glave bile su ljepše 
i mirnije, bez mnogih nabora, i ne tako crne kao 
što su bile u mumija, 

Ležali su u izdubenim stablima, gdje ih je valjda 
jedna vrst smole sačuvala od raspada, 

Po makitu i oružju vidilo se da je jedno bila 
žena, a drugo muškarac, 

Žena je imala nekoliko nizova ogrlice od lijepih 
kamenčića svake boje, i zlatne narukvice, široke 

možda četiri prsta, koje su .. udubine naokolo 
jedan prst široke, 

Muškarac je imao samo narukvice od: srebra, 
koje je bilo od starosti potamnilo, i kraj njega je 
ležao dugačak štit sa zahrđalom oštricom; Čiji je 
izdjelani držak još držao u ruci.: 

Dok je otac razgledavao u toj velikoj sali razne 
stvari na drugom kraju, Heidće se je uvijek vra- 
ćala pred ta dva lika i gledala dugo ujikora nepo- 
mične glave, 

Kada su izašli iz muzeja, kiša je bila prestala i 
oni su se po mokrom trotoiru mogli ogledati kako 
su išli, 

Heidće je veselo stavljala svoj mali i tanki ki- 
šobran sa vrškom na trotoir i govorila ocu kako 
se raduje skorom putovanju, 

Bili su naime dobili prije nekoliko dana pismo 
jednog prijatelja očevog, koji ih je zvao u goste 
u južnu Ameriku, 

Ispuniće se dakle njeni snovi da može ugledati 
južnu i divnu vegetaciju, ljiljane i orhideje, i male 
papige koje lete iznad polja kukuruza u krešta- 
vom jatu! Heidće je bila više nego zadovoljna; 
njeni prsti su se neprestano prepletavali oko kišo- 
brana od nestrpljivosti, 

I otac se je radovao da će opet vidjeti svoga 
starog prijatelja iz đačkih dana, koji se je bio pre- 
selio u Braziliju i tamo se oženio jednom mladom 
Španjolkom, čiji je otac vozio velike brodove krcate 
sanducima punim robe. 

Heidće je tumarala u šumi koja je bila na ne- 
koliko kilometara ograđena 1 sigurno da nije bilo 
u njoj divljih zvijeri? 

“Mirisala su velika zvona cvjetova što su se nji- 
hala na tankim viticama iznad njene glave, Jedan 
čas došlo joj je da sanja — da vrlo hitro sanja, 

Ali onda je opet bila budna, 

Zapadala je sve više u neke magle, omaglicu, 
bilo je očito vruće, zrak je bio kao pun iglica, tre- 
perio je. Prepuštala se je gledanju, tome svemu u 
čemu je bila, — — Katkada je osjećala neku tjes- 
kobu, — Magle su prelazile preko horizonta, 

Upoznala se je s mladim urođenikom, koji se 
zvao Hidengo, Njegove velike crne oči sa jasnom 
bjelinom okolo zjena bile su u pocrnjelom licu 
malo bakrene boje, i njegovi bijeli zubi pokazivali 
su se katkada ispod lijepih muških usna tamno cr- 
vene boje, 

Heidće je osobito promatrala njegove “narukvice 
široke četiri prsta od starog srebra, i njegov visoki 
štit, što ga je držao u ruci, 

Hidengo se smiješio lagano svojim bijelim zu- 
bima, čiji se okrajak caklio kao mokra školjka u 
nutrini, ' 


Kako je došao unutar ograde? 

Našla ga je jednoga .. kako, sabire pididaća 
orahe. 

Hidengo je govorio s njome, gledajući u daljinu, 
čudne stvari, Naslonjen na svoje koplje; na čistini 
kokosova rijetkog gaja. Rijeka je proticala negdje 
nedaleko, Zemlja je mlada; govorio je, Ja hoću da 
me dobro razumiješ, Ona će rasti i nosiće druge 
šume, druge zvijeri i drugo cvijeće, 

Atiijadi drugi nastali smo i poginut ćemo. — 
Ali ja znam, da sve ne pogiba, Ima nešto u dno 
očiju, čak kod zvijeri, što ne će poginuti. Ono čeka 
i dolazi, U toj špilji u kojoj živim, — znam da ne ću 
u nju doći po drugi put, Doći ću, ali ne ovako, Ne 
ovakav, I ti ćeš doći, To je naša tajna, 

I dogovorio je kako će se s njome naći i bit će 
opet prijatelji i razgovorat će se, drugi put, Kao 
znak, ne treba ništa, taj je u dno oka, Ne zna on 
ni sam u čemu se sastoji, Možda iz ničesa, ali se 
pozna, 

— — Skrstila je ručice i tanke prste na keifiena 
pred sE-1 i slušala, Spustila je glavu i zamislila 
se, Bilo je nešto u srcu što se je premetalo, dizalo, 
bilo je nerazumljivo i htjela je zaplakati, Rekta je 
— Hoću da te prepoznam ali bit će kasno, Sada mi 
se čini tako lijepo, a ipak tako tužno, Kako će biti 
onaj daleki kraj, u kome ću biti, a ne će biti onaj 
koji je sada. Možda cu biti sama, ' 

Ne, bit ću i ja. — Ah — onda — — biće dobro. 

U večer je mjesečina ležala na širokoj zemlji, 
na široko je sve bilo mjesečevo carstvo, Pričao je 
neke bijele priče i voda ga je slušala i žuborila, 
Kamenje se odmaralo, Drveta su spavala, A njih 
dvoje sjedilo u travi i hiljadu zvijezda nicalo je 
na nebu, 

Katkada je bilo tmurno, nebo crno i oluja. Onda 
je Heidće sakupila sve u kući, i on+ su posjedali 
na pletere koji su pokrivali pod, 

Jeli su iz malih okruglih zdjela, i onda su za- 
palili duge zamotane listove, vidjeli se kroz vi- 
jutke dima, 

Jeli su onda nešto slatko što je bilo prozirno i 
pravilo se tako da jednu vrst rasline ostave u vodi, 
Konci su se onda odlupili i prozirna stvar je ostala. 
Bilo je kao jedna vrst dinja, ali se je moglo čuvati 
dugo, u spremama, 

On je lišao u lov, Vraćao se s ubijenim srnama 
i drugim životinjama koje su imale dugu dlaku i 
meko krzno, Ona je krzno poslije stavljala u kuću. 

Sve je išlo i šumilo je burno, i tišine su bile 
slatke, ali nada sve je šutnja bila časovita kada je 
zastao pogledom o njen pogled. Onda je nenadano 
uzeo njenu glavu u svoje ruke, i gledao joj u lice, 
»Mila, mila« šaputao je, Gledao je njeno čelo. Tu 

je znak, plavkasti, 
»Doći ćeš opet«, 

A neka teška žalost zastala je nad njima i za- 
pela joj. u grlu, tjeskobno zastala u njenim gru- 
dima, Zašto, zašto je ovo nešto mutilo njihovo pre- 
bivanje? | 


koji je označio sm pleme. 


Zagledao se je onda kroz doma na drugu stranu, 
i pjevušio neku pjesmu, u kojoj je rekao da je ona 
njegovo svijetlo biće. »Svijetlo biće! — Svijetlo 
— — biće«, A njoj je bilo kao da joj se meće vi- 
jenac na grob, Znala je da će biti polkopaša u e 
ćini, i da će cvijeće uvenuti, 

Oprezno je dugi čamac klizao kroz crno granje, 
na crnoj vodi, Bili su sakupili sve svoje, i krzno i 
posude, i narukvice, i onaj kamen na kome se tuče 
žito. 

Riba su još imali sušenih, — i tako su se bili 
spasili, — Bila je provala vatre iz zemlje, gdje su 
stanovali, i počelo se sve gibati, zemlja se je dizala 
i spuštala i propadali su komadi šume u pukotine. 
Mnogo je ljudi propalo. Cvrčak više nije pjevao u 
onom kraju. Sada je sušta pješćina, Rijeke je ne- 
stalo negdje u jednoj pukotini, 

A oni su u ljutoj borbi sa prirodom pobjegli, 
otkinuvši još sve što su svojega mogli, i bježeći 
kroz šume, našli su jedan čamac sa dvoje mrtvih 
ljudi. Bili su se ugušili od plina, od »velike vatre«, 

Izvadili su ih oprezno, položili na zemlju i po- 
krili širokim listovima, Nisu imali vremena da ih 
pokopaju, U čamcu su sada bježali, bio je star, i 
drvo je bilo staro i puno brazda izvana, Voda je 
bila -gusta kao uljena, i klizali su brzo, ali strah 
im je činio kao da je bilo polako, 

Ona se nagnula i u strahu sklopila ruke, za čas 
opet prihvatajući vesla, slična dugome listu pre- 
sline, : 

Vidjela je samo Hidenga u mraku šume koja se 
mogla opet da zatalasa, 

Ipak, čamac je žurno klizao sve dalje od mjesta 
propasti. Tama vode i tama šume splela se i slila 
u nešto strašno, muklo, u jednu prijetnju, Veslo 
joj je zapelo, 

Nagnula se da gleda — koji korijen — — — 
ili šta — i vidjela je crnu, glibavu, uljevitu vodu 
Mislila je da je nešto svijetla, ali to su bili odrazi 
neba između granja, Zavrtilo joj se, poslije toga 
umora čula je dva krika, Možda je ona kriknula, 
U času je tonula, vuklo ju dolje, proždrljivo; mladi 
čovjek, koji se nagnuo na rub čamca i pružio ruke, 
iščeznuo je sa svojim narukvicama, 

Vidjela je u zadnjem trenu još njegov smiješak, 
koji je bio uginuo na njegovim usnama — ali to je 
valjda već bila smrt, 


Oči su njegove bile neizmjerno žalosno i tajan- 
stveno uprte u njeno lice, tako žalosno, da je osje- 
ćala kako joj se suze dižu u grlo, mučno i teško, | 

Gledao iju je i smiješak njegovih usana bio je 
tako mio da je sklapala oči, — — — Onda se je 
neka jedva primjetljiva hladnoća i tišina smgro- 
stirala oko nje, 

Rastvorila je oči, — — 

Do njenih nogu bio je jedan niski stakleni san- 
duk i u njemu su ležali jedan muž i jedna žena iz 
prehistorijske dobe, njihove glave su bile nepo- 
mične sa spuštenim vjeđama, 

Samo na licu muža, koji je držao dugačko koplje 
sa zahrđalim vrhom, bio je jedva primjetljiv smije- 
šak, Njegove usne su bile momačke i prkosne, ali 
tajanstvenost njegovih spoštenih vjeđa bila je sa- 
njava i meka kao nešto uopće ljudsko, vječno i ne- 
promjenljivo, kao da znade za blage i lako razum- 
ljive tajne, koje su ipak ostale neotkrivene, 

Gledala ga je i najednom je njegov smiješak 
postao jasniji: bio je to Hidengo, mlad i divan, koji 
joj se smiješio iza širokih listova koje je odgrnuo 
rukom, 

Na drugoj strani, njen otac je promatrao neka- 
kve nakite i kamenčiće u staklenim ormarima, Bio 
je leđima okrenut prema njoj i u unatrag skršte- 
nim rukama držao je svoj crni štap. 

Imala je osjećaj da mu se baci u krilo, sa teške 
nesreće da se je utopila, da proplače i da je njen 
otac tješi nad njenom smrti, »Dragi otac, oče, očel« 
Znala je kada je bila posve mala još, da se skrije 
iza njegove brade i onda se osjećala posve sigurna 
od svake nevolje i straha, 

— Tu si ti sjela? Nije li ti hladno, upita je briž- 
ljivo i zaogrne je kaputom, Dođi, moramo kući, već 
smo dva sata ovdje, 

I bez mrmorka je Heidće ustala. Oči su joj bile 
velike, nešto se u njima uvećalo, Jedna struja hlad- 
nog zraka je pogodi, Velika sala je bila puna straš- 
nih priča, postojanih i šutljivih, koje su davno ne- 
kad živile, I ona je bila utonula za čas u jednu od 
ovih priča, 

Podno njenih nogu je ležao prehistorijski mladi 
čovjek sa tajanstvenim smiješkom, Šutio je, — kao 
da je uporno šutio, 

Osjećala je kako ta šutnja prelazi i na nju, 
tvrdo uporna, i rasprostire joj se na usnama, kao 
okov, 

I kada su došli kući, izvadila je ogledalce iz- 
među stvari na stoliću, i gledala unutra, 

Nad tajnom očiju, koje su bile pune znanja, dje- 
vojačke, a ipak tako ljudske, milosrdne, pričinjalo 
joj se, da je prošla i zastala jedna mala plavkasta 
sjena, zastala na čelu između obrva, e D 

VLAHO BUKOVAC: NA OBALI, 


O PRENOSU KOSTIJU NJEGOŠA NA LOVĆEN 


Oro gnijezdo vrh timora vije, 
Jer slobode u ravnici nije, 


Lovćene gordi nad Jadranskim morem Krepi sve naše snove i želje! Ispunja nade — — 
Pun svjetla i sunca, sa tvojeg vrhunca — — I svete mošti Vladike Rade ' : 
Kud gledaš naoko svud granuo dan, | Grob nanovo prima na timor — visini, ,, 

Sred gora, kraj mora ropstvo je san. ... Krste, nad grobom plani i sini, 

I na tvom je vrhu sotonska sila Pozdravi s vrha sinje nam more, 

Junačkom soju slomila krila, Gdje jadranski vali snažno žamore, 

Digla je mošti Velikog Rade — I Lovćen pade, Gdje zastave trepte slavne i nove, 

A Crnom Gorom žalost i tuga... A _ naše lađe slobodne plove 

... Bijeli je or6 sa djecom Juga Zasini, Krste, svijetu proglasi: 

Utuko orla sa dvije glave, — Minuše teškiiočajničasi 

Zastava slave svjetla se vinu. — I sunce sinu, Or6 sad gnijezdo već posvuda vije, 
A danas svuda plamno i velje Jerslobodnosunceiravnicom sije! 


Rikard Katalinić-Jeretov, 


SVEČAN DAN 


Svanuo je svečan dan.., Ja bih cijeli život dao 

U tvom vrtu raširiše kolo — Za taj svečan dan! 

Ko paunov rep — AT uzalud.., 

Djevojke: Ja ću svoje crno srce 

Ti si, draga, čuvarica bašta, Srmom probosti, 

Sevdaha i noći i bakrene mjesečine — I ko česmu, krv ću svoju 

U taj svečan dan, U kristale točiti! 

I djevojke, ko srebreno cvijeće I za svakom čašom vina 

S cijelom baštom, s česmama — Čašu krvi popiti.., 

I nebom ' I pjevajuć ja ću plakat 
Dovedoše kolo, da se tebi poklone ,., Dozivajuć tvoje ime u pjesmi 
O da mogu u tom kolu I do zore 
Uhvatit se do tebe, Cio život u tom dertu propiti ,, , ! 


Ahmed Muradbegović, 

PROGNANI 


ROMAN 


Dio treći, 
L 
ladić, 
Ovisok.  Vitak, Lice dugoljasto. 
Kosa tamno crna, tvrda, lijepo za- 
češljana, nalik na krunu, Oči duboke, 
U izrazu usječeno nešto, što pobuđuje pažnju, Oko 
Slave zasvijetli poneki put oreola mašte, pa izbije 
jače, i poraste, kao plamen, pa se stiša, smanji, i 
opet poraste, 

Za te četiri godine vidjeli su ga na raznim po- 
slovima, Kopao u bašči, Sadio voćke, čistio ih, pot- 
kresavao, Sadio, okopavao i zagrtao kukuruz kod 
sebe, i kod drugih, na mobu. Kosio, žeo, vršio, 
Odlazio sa ocem u šumu, i rušio stare, goleme 
bukve, I bio pastir, Sastajao se sa svojim drugo- 
vima na paši. Razgovarali, čitali, zvali se." Neko 
vrijeme zamjenjivao bolesnoga učitelja, A kada je 
Makariju Kostiću Bismarku uspjelo da, u Greben- 
skoj, osnuje samostalnu općinu, — odlazio u 
općinu, Makarije imao velike planove: on da bude 
načelnik, a Ivan Grašar najprije pisar, pa poslije, 
kad položi ispite za općinsku službu, — notar, Ali 
se stvar okretala nekako drukčije, Makarije morao 
da se zadovolji sa mjestom pisara, a Ivan Grašar 
da bude nešto, nalik na pisareva pisara. 

Odlazio u općinu, Vježbao se. Položio i ispite. 
plaćali mu za rad, kad pet, kad deset forinti na 
mjesec, Onda prekine sa općinom, Pojavi se gdje- 
god u birtiji, noću, među razbijačima, Načini se 
pijanka. Ponekad svađa, Hoće da pođe po zlu, 
Onda ga nestane. Sjedi kod kuće s knjigom. I 
spušta se iz bašće, dolje, u dč, u livade. Pa u šumu. 
Svojim putovima i stazama, već osvještanima, I u 
svoje kutove, Na proplanke, gdje sunce dopire. 
Uvijek sa knjigom u ruci, Uvijek sam, A u veče na 
svoje šetalište, Pred portom, Pod gustom sjenom 


bagren4, Prozvao ga: Brankovo šetalište. Sam, U 


dubokoj noći. U tišini, Samo šumori lišće na bagre- 
nima, Kao da nešto šapuće, Kao da priča priču 
o dubokoj, noći, o samoći, — I crkva Svetoga La- 
zara Četverodnevnoga, Bjelina zidova probija kroz 
mračnu noć, Bjelasa se na mjesečini, Kao džin, koji 
priča nekim nijemim jezikom o dalekoj prošlosti. 
Kao golema sablast, A on zastane, pa motri tu 
sablast. — — ' 
Ponekad su nailazila na njega mučna pitanja: 
Šta će? Trebalo bi poći za nečim, Za nekim radom. 
Za zanimanjem, Onda ih nestane, Raziđu se, kao 
oblaci. Zaboravi na njih, A zimi, često puta, i go- 


tovo svako veče, ode u selo, Iskupe se gdjegod, u 


prostranoj, zadružnoj sobi. Sabiju se oko bijeloga. 


stola na lipovine. I oko žućkastoga svijetla male 
svjetiljke, A on čita. Tumači, Priča, Izbije smijeh. 

ura. Ik tišina. Sjeta, Teret, I, kad hoće da ustane, 
a oni ga mole da ne ide. Mole ga starci, I ljudi, 
Žene. Djevojke, Osobito čiča Sava Bjelić, i njegovo 
društvo, Jer tada oni sve razumiju. Sve ono njegovo 
samovanje, hodanje sa knjigom u ruci po livadama, 
i po šumi, i noću, po bagrenima, pred crkvom Sve- 


toga Lazara, — kao lud, ili kao razbojnik, ili kao 
viještac, — sve to njegovo neobično, nastrano, 
čudnovato, — sve se to tada objašnjavalo, On im 


postajao tada razumljiv, blizak, mio, svoj. Rado- 
vali mu se, Ponosili se, što je njin, 

Pokatkada razgovarao sa ocem, O dobru i zlu, 

Dolazili i u vatru. Prepirali se, No čudnovato: 
snjim u prepirci, nije otac padao u krajnju žestinu. 

I sa materom se ponekad prepirao, Ponekad i 
žučljivo. Ona bila zabrinuta: Šta će biti s njim? Ali 
se i stišavala, Povlačila se, Šta može? Valjda je 
tako suđeno. Valjda je volja Božija, Valjda to, što 
voli knjige, ne vodi zlu, — — 

No sada se opet zabrinula, Jako se zabrinula. 
Jer, skoro cijeloga toga ljeta i, evo, cijele. jeseni, 
on ništa ne radi, nego luta, Danju po livadama i 
po šumi, noću pod bagrenima, Povučen. Ćutljiv, 

I toga dana, ona se već nije megla uzdržati. 
Htjela je da čuje, šta misli. Bilo joj teško na duši. 
Pa da olakša teret, 

Sjedili u sobi, Ona mu šila košulju. On sjedio 
kod stola i čitao. A napolju jesen, Kiša, Ona napo- 
menula, kako je kiša, i kako se ne može nikuda, 
On klimnuo glavom. 

— No, danas ćeš bar sjediti kod kuće, Inače — 
nikada te, 

On opet klimnuo glavom, 

— I kako ti već ne dosadi! Iz dana u dan, od 
jutra do noći, po livadama, po šumi. A noću, opet, 
— — a ko će te znati, kud lutaš noću, Kažeš: pod 
bagrenima, Pa dobro, Ali šta ćeš tamo noću, do 
neko doba? Ta to niko živ ne čini, Znaš li, da se 
o tebi govori svašta? Neka bude Bog s nama, ali 


govore, — — ta ne volim ni da kažem, šta sve 
govore! — — Govore da nisi sam! — — O, Go- 
spode! — — 


On ćutaše, i gledaše je tako, kao da gleda ne- 


kuda u daljinu. Najzad progovori, kao iza sna: 
— Kažeš, da nisam s4m? 
— Ta ne kažem ja, kažu drugi. Govore koješta. 

— — Nego ni ja — — ne razumijem, kako možeš 
tako živjeti? Izvan svijeta, Samovati, I, šta tražiš? 
Šta tražiš po livadama? Po šumi? Noću pod bagre- 
nima? Šta tražiš? ' ' 

On ostavi knjigu, nagnu se na obije ruke, i za- 
gleda se u mater, Pa reče zamišljeno: 

— Tražim Boga. — — I sebe, — — 

Ona ga pogleda pažljivo, Osmjehnu se, A kroz 
osmjeh izbi nešto brižno. | ma 

— Eto, sad! Bog je svagdje. A sebe, — ko je 
još sebe tražio? Pa tu si, ' 

— Nisam, — — Ima, — — bio je jedan trenu- 
tak, kada sam se izgubio. Nestalo me, Prekinula se 
nit. Neka važna nit, bez koje se ne može, I sad 
tražim. Tražim sebe, I mit, I nikako ne nađem. 

Ono brižno u materinom izrazu, pojača se, 

— Okani se ti, dijete, tih misli i razgovora, Ka- 
kovo traženje? Otkuda to da uvrtiš u glavu? 

— Poneki put izgledam sebi kao zvijer, koju su 
udarili otrovnom strijelom, I zvijer juri, skače, vrti 
ose u kovitlac, hoće da iščupa strijelu, no uzalud, 
Ona ulazi sve dublje, 

— Pai jest to otrov, takove misli, Nego okani 
se ti njih, kažem ti, pa gledaj, — — — 

— Ali nije stvar u tome, 

— Da, u čemu je? ' 

— Stvar je, vidiš li, u tome, da ću ja naći sebe 
onda, kad nađem Boga, — — I, čak nije ni u tome, 
nego evo u čemu je: Ja ću naći i sebe i Boga, onda, 
kad — — kad izgubim sebe, — — potpuno, ko- 
načno. — — To jest — — kad žrtvujem sebe, — — 
Ukratko: onda kada propadnem, Jer, — to je cijena 
za poznanje Boga. Tu nije dosta samo otrovna 
strijela, i jurnjava u kovitlac, tu se ište više, mnogo 
višel — — 

Sa lica materina nestade osmjeha, U očima joj 
izbi nemir, Pa reče uzbuđeno: 

— Tako ti Boga, Ivo, ostavi se tih razgovora! 
I ostavi se knjiga! One će ti pamet pomesti! Ta to 
je srašno! — — Otac ti — — eno i on mudruje, 
i vječno nešto traži, I šta je od svega toga? Ne- 
sreća, Velika nesreća! A sad opet ti — i ti tražiš! 


— — Tražiš Boga! — — O, Gospode! — — I svoju 
propast! Svoju propast tražiš! — — O, Bože! — — 
Pa to je strašan život! — — Strašan! — — 


On se osmjehnu, Nekako čudno. Jezovito. 

— Eh, mama, a zašto da je strašan! Nema ni- 
čega strašnoga, Čudni ste vi, Obraćate se Bogu. 
Molite mu se, Vjerujete u njega, Kažete da vjeru- 
jete, Prekrstite ruke pa govorite:  »Vjerujem u 
jednoga Boga, Oca«, — — — Ali ta vaša vjera, to 
je mrtva stvar. I taj, u koga vi vjerujete, to nije 
Bog. To je prije — — mrtvac, Jer vi se bojite njega 


isto onako, kao što se bojite i mrtvaca, za kojima . 
žalite i plačete, I čim o njemu padne slobodnija 
riječ, to jest, čim naslutite, da ste mu se približili, 


— — da bi ga mogli probuditi, — — da bi mogao 
ustati, — a vi se trzate, uzmičete, — Spopada vas 
užas, — — Kao od mrtvaca, — — A ja bih, vidiš, 
da svladam taj iskonski strah, Ja bih da oslobodim 
čovjeka od njega, — — Jer — to je sve, Tu leži 
cijela tajna neba i zemlje, — — Da oslobodim. Jer, 


osloboditi čovjeka od straha, znači otvoriti mu oči, 
I tamo će on sve sagledati, i sve razumjeti, I — — 


propasti, Dabogme — mera prpoasti. Zato jei 
pozvan, i poslan, — — T tada će sići na zemlju Bog. 
I carstvo Božije, — — I — — budući čovjek, — — 
Bogočovjek, — — — 


— Sve su to, sinko, fantazije! Sve, sve, sve! 1] 
zato ti i opet kažem: ostavi se toga, To je nesreća, 
To ne govori iz tebe on, To govori, budi Bog s nama, 
satana, Privukao ti se, — — Nije u ebi. I ne dao 
Bog. Nego ti se privukao, pa ti šapuće. Mami te, 
Iskušava te, Tako je iskušavao i Isusa, Nudio mu 
sva carstva ovoga svijeta, samo da se njemu privoli 
i pokloni, Ali on ne htjede, Odbio ga, Odbij ga i 
ti, Ne iskušavaj. Gospoda Boga svoga, Ti si Božiji. 
Ti si još čist. Ja vidim da si čist, Pored svega zla, 
što je prešlo preko tebe — ti si čist. Duša ti je 
čista. Još si heruvim, Pa goni satanu od sebe! — — 

On ustade, pa priđe materi, Smiješio se, Lice mu 
se ožarilo nekim svjetlom, Pa je zagrlio. Ona ga 
$ledala najprije ukočeno, i nepovjerljivo. A onda 
se umirila, Umirila je oma svjetlost na njegovu 
licu. 

— Eh, eh, mama, uplašila si se, Riječi si se 
uplašila, Svi se vi bojite riječi. Slobodne, žive, riječi. 
Bojite se, da ne bi oživjela! — — S mrtvom vam je 
lakše, Ali će ona oživjeti u nama, Mora oživjeti, 
I s njome će sve oživjeti, Bog, — — I vjera u 
Boga, — — Živa vjera, znaš, 

Jer — — ovo su mrtvaci, Šta će nam mrtvaci! — 

Ona ne razumjede ništa, Opet sjela, Sio i on. 
Poćutali, Onda mati rekla mirnije: 

— Znaš li da se bojim za tebe? — — Ostavi se 
knjiga, Ne razbijaj mnogo glavu mudrovanjem. 
Nije to dobro, Eno ti oca, Uvijek je volio tako da 
filozofira, Da istražuje, Pa šta je našao? Propast 
svoju. I nije ni nama dobro pored njega, I mi smo 
osuđeni na patnju. 

Mladić se osmjehnu zamišljeno, 

— Dakle, propast našao? 


— Pa da, 

— E, pa neka mu je zato čast i slava! — — Zato 
je i propao, što je tražio, pa nije mogao da nađe. 
Ili zato, što je našao! — — Možda ću i ja pro- 


143 


Godina II, 


»VIJENAC« 


Knjiga V./1. 


. pasti, Ništal. Tako to mora biti, Mora nas mnogo 
da propadne, dok ne nađemo. Dok se ne otkrije, — 
I nasmija se ponovo, kao šaleći se; I kao umi- 
rujući je. I opet se gledahu dobar čas, ćuteći, Ipe 
slični jedno drugome. 
: e II, 

U ostalom, mati je opominjala, Vrijeme je, da 
pomisli na sebe, Vrijeme je, da se prihvati kakvoga 
posla, Vrijeme je, da potraži svoj: put, Od knjige 
se ne živi. Njih može čitati, baš ako hoće, nedje- 
ljom, i svecem, i zimi, kad se ima vremena, a inače 
— gledati pametnijeg posla, 

A on je slušao kao kroz sam. Latili : se .posla, 
Svoj put. Knjige. Posao, — šta to znači? Pa zar 
on ne radi? Traži. Pa ipak je prodiralo u svijest, 
i uznemirivalo ga, Prodirale riječi materine, i sve 
cno, što ga je okružavalo, Sve govorilo to isto, što 
i mati, Opominjala, Opominjala stara kuća, jer je 
trebala krpeža, Mnogo krpeža, I staja, jer je bila 
upola otkrivena. Bura odnijela krov. I očev zimski 
kaput, jer je bio fita, i opasivao ga likom, Dugmad 
već nije vrijedila, I šubara, jer je bila već sasvim 
olinjana. I Jevrejin, koji je opominjao, da mu se 
plati dug. I nije dao dalje na vjeru, dok mu se ne 
plati staro. I štedionica u okružnoj varoši, koja je 
opominjala, da se, pored kamata, otplati i nešto 
glavnice, a u kući nije bilo ni toliko, da se kupi 
dva deci petroleja, A on? Šta je on učinio, da se 
to popravi? Ništa, On traži, A ono malo, što je 
zaslužio, zamjenjujući učitelja, rastraćkao. Nešto 
odjeće, obuće, — i knjiga, Ima ih već prilično, Slaže 
ih. Sanja o biblioteci. A sirotinja se kezi iz sva- 
koga kuta, I sve ih bije, Oca, mater, njega, kuću, 
staju, 

Pa se trza sve češće, Sve veći nemir u duši. 
Zbilja, trebalo bi se prihvatiti posla! Ovako se ne 
može, To je već sasvim očigledno, Pa počeo slati 
molbe, Tražio mjesto gdjegod kod općine. Kakovo 
bilo. Samo neka se nešto zaradi, Trideset forinti 
na mjesec, I sve bi se okrenulo, Njemu dosta 
petnaest, Ostalo kući, I za godinu dvije dana, — 
sve popravljeno, Još kako! 1 kuća i staja, i očev 
kaput, I mati malo odjevena, i porez plaćen, i Je- 
vrejin. Trideset forinti na mjesec, Toliko se obično 
plaćalo pisarima, Kud će više! Novac! — — 

I sve veći nemir u srcu, Treba poći svojim pu- 
tem, I pošao u varoš, predstojniku, Da moli mjesto, 
Jedanput, dvaput. I mislio, kako bi to bilo lijepo, 
tih trideset forinti na mjesec, A poslije trideset i 


pet. Pa četrdeset, Pa pedeset, — Pa — — No, 
više ne bi ni trebalo. 
I — — Bog! — Traži. I sve: kuća, staja, očev 


kaput, porez, Jevrejin, sve to opet izlazi na jedno: 


Šta će sve t0? Gdje je početak? I svršetak? I smi- 
sao? I — — Bog? — — Jer, bez toga se nekako 
ništa ne dA. Kud god pogledao, kud god se okre- 
nuo, šta god otpočeo, — uvijek naiđe na to, 

o Imolio predstojnika, A ovaj ga pogledao paž- 
ljivo. Kakav je to? Na njemu ima nečega, Samo 
šta? Nečega čudnoga. Neka mješavina, Haotičan. 
Tih, zamišljen, krotak, i nekako — — drzak! Molio 
tako, kao da je kazivao još nešta, Kao da mu nije 
stalo. Kao da je govorio: 

— Zbrinite, molim vas, vi tu brigu. To, — za 
trideset forinti na mjesec, Pa da se posvršava ono 
tamo, Da se okrpi kuća, i nabavi ocu nova šubara, 
i— —i tako dalje, Jer ja, znate li, nemam vre- 
mena za te stvari, Ja tražim, Sebe i Boga. Hoću da 
zagledam —- sve. I tada ću vam objaviti. I tada, ili 
će se roditi novi svijet. ili će sve propasti, A bolje 
i propasti, nego živjeti ovako, U mraku, Kad je čo- 
vjek mogao jedamput pasti zato, do bi došao do 
poznanja dobra i zla, zašto ne bi i konačno propao, 
da bi poznao — Boga! 

A predstojnik -— odbio, Rekao: za sada nema, 
Mislio: nek ide s Bogom! Moli tako nekako, kao da 
se podsmijeva, Kao da mu nije stalo. Pa kad ti nije 
stalo, — što moliš! 

A odbio ga i općinski odbor. Molio, da se usta- 
novi još jedno pisarsko mjesto, I da uzmu njega. 
I da mu dadu stalnu plaću. Za prvi mah makar i 
manju. Samo neka je stalno. A Makarije Kostić 
Bismark savjetovao ga, neka poradi kod odbornika, 
Da ode k njima da im kaže šta je u stvari, Da ih 
nagovori, zadobije, Pošao i sam, da mu pomogne, 
Išli, Govorili, No nekako je strašno zapinjalo. Ivan 
Grašar obišao svega dvojicu trojicu, Više nije mo- 
šao, Nije znao nekako da govori s njima o tim 
stvarima, Drukčije je to. kad on s njima govori 
cnako, slobodno, Kad se moli, Onda je on sasvim 
drukčiji Ali čim počne o ovome, sve se nekako 
okrene, Baš kao da im govori na nekom drugom 
jeziku, Kao da im kaže: 

— Zbrinite vi tu brigu. Jer ja, znate li, nemam 
vremena, Ja tražim, — — I — odbili ga, A Maka- 
rije se ljutio, što su ga odbili, 

— Gadovi!l — — Svoje rođeno, pa ne primiti! 

A _ korio pomalo i Ivana, što nije bolje poradio, 
I objašnjavao mu šta je život, I kako se živi sa lju- 
dima. A mladić slušao. Nekada ga nije mario. Bio 
mu čak mrzak, A sada mu postajao sve bliskiji. 
I sve mu se objašnjavalo, Objašnjavalo se, zašto 
Makarije nije svršio učiteljsku školu, nego otišao u 
općinske pisare, I zašto piše ugovore, molbe i tužbe, 
I zašto je malen, i uskih, upalih grudi, sa vrlo 
malom gurom na leđima, sa kraćom lijevom nogom, 
sa ćoškastom glavom, malko boginjav, sa visokim 

čelom, sa lijepim očima, i krupnim, muškim brcima. 
I pije, karta se, i trčka za ženama, I ne ženi se, 
a već mu četrdeset na leđima, I zašto su ga pro- 
zvali Bismarkom, A ponekad Vukom Karadžićem, 
Sve se objašnjavalo, A Makarije opet njemu objaš- 
njavao: 

— — — Sa seljakom moraš tako, brate. Ne ide 
drukčije, Moraš mu sladiti laskati, Svratiti k njemu, 
i razgledati mu kuću, staju, guvno, pa mu reći, da 
je najpametniji i najvredniji na svijetu, I svratiti 
s njim u birtiju, pa zasjesti. Lakom je na piće. I 
na fine cigare, Muktaš, A voli da sjedi sa $ospo- 
dom, Mrzi ih, i laje na njih, a uživa da sjedne sa 
gospodinom, Ukratko: moraš ga poznavati, i isko- 
ristiti, Inače si propao. — — Znam: ti si idealista, 
pa ti se teško služiti takvim sredstvima, A da šta 
je, brate, i mene otjeralo u pisare, i da budem vječni 
siromah, nego idealisanje! No zato mogu druge da 
poučim, Da im kažem: Ovuda ne idite! Ovo je tr- 
novit put! — — Ne kažem, da odbaciš ideale, Sa- 
svim da odbaciš, Ali moraš da se navikaš i na 
stvarnost, brate. Stvarnost, stvarnost! Od samih 
ideala se ne živi, I ja sam nekada letio na idealima, 
.I htio da postanem konzul u Staroj Srbiji, Da po- 
radim za Dušanovo carstvo, A sad?  Batali,brate! 


II, 
I mislio mladić o riječima Makarija Kostića Bis- 
marka, Mislio i noću, na svome dragom šetalištu, 


NA KUPANJU, 


pod gustom sjenom bagrena, Mislio, I gledao kako 
se bjelasaju, kroz noćnu tamu, zidovi visokoga zvo-. 
nika, I opet mu došlo odnekuda, da je to sablast, 

Crkva Svetoga Lazara, pa sablast! Zidovi, stvar- 
nost, i — sablast. — — A kako bi bilo, žad bi on 
ušao, jednoga dana, u crkvu, pa rekao neku novu 
riječ? Nešto tako, što bi je oživjelo. Što bi oživjelo 
zidove, Ali ne vrijedi, Rekli bi, da je poludio, kao 
otac mu, Otjerali bi ga u ludnicu, Pa ipak, zar to 
ne bi bila stvarnost? Još kakva stvarnost! Pokrenuti, 
oživjeti, — pa to je najveća stvarnost. Pokret — 
to je stvarnost. I riječ, I glas, I zrak, i ton, i akord, 
Osobito zvuci, akordi, Jer to je ono, što prodire 
najdublje u njegovu dušu, Od njih, — od zvu- 
kova, od akorda, — najjače zatreperi njegova duša, 
Pa zar to onda nije stvarnost? Pa i miris je stvar- 
nost, Kad omiriši cvijet, ili osjeti samo miris iz da- 
ljine, — duša mu zatreperi. Kao od zvuka, Kao od 
akorda, Pa zar nije i to stvarnost? — — 

Stvarnost! I — — pjevačko društvo, Stvorio ga 
u tome vremenu nemira, grozničavoga traženja 
smisla i stvarnosti. Zvuci, akordi, — zar to nije 
stvarnost? I zar on nije stvaran? Pa šta hoće mati? 
Šta hoće Makarije? — — 

I zbilja, — svi se nekako povukli, Ućutali, Kao 
da su htjeli najprije da vide šta će biti, pa onda 
da presude, A on sjedio nekoliko noći nad notama. 
Bez ičega, jedino sa »glazbenom viljuškom«, U 
ostalom, nikakvoga instrumenta nije ni znao, »Vi- 

ljuška« i njeno: »A«, I otuda je vadio sve ostalo. 
Lagano. Stopu po stopu; U vatri, u groznici, sa sil- 
nom nestrpljivošću, sa čudovišnom strpljivošću. 
Tražio, vadio, kopao, pa onda prenašao, večerom, 
tamo u školu, među njih četrnaest svojih odabra- 
nika, starijih i mlađih, drugova i drugarica, I išlo 
lagano. S mukom. Sopran. Alt, Tenor, Bas, Cijela 
nota, Polunota, Četvrtina, Osmina. Šesnaestina, 
Forte, Piano. Pa redom dalje, Sve precizno, Držao 
red, Tvrdi red, Tiho, smiješeći se, ali tvrdo, Po- 
navljao deset, pedeset, sto puta. Izmorio, izmučio, 
nebrojeno puta i njih i sebe, Smiješio se, i strašno 
se mrštio, 1, lagano, kap po kap, pretakao svoju 
dušu u zvuke, U akorde, 

I zabrujali zvuci, I akordi, Zgledale se oči, Na- 
smijala se lica. Ta je li moguće? U Grebenskoj! 
Je li to san ili — — stvarnost? A njemu, Ivanu 


Grašaru, učinilo se, da se u tim zvucima počinje. 


otkrivati — on. IBog. 

Stvarnost, I svi povjerovali, da je to stvarnost. 
Cijeli taj mali svijet. I konstituiralo se društvo. Iza- 
bralo i predsjednika, — Makarija Kostića, I tajnika, 


Blagajnika, Mati ućutala, Ne opominje, Vidi rad. | 


Stvarnost. Čuje šta se govori o njenom sinu. Pa 
valjda će nešto biti od toga. Dobar je Bog. — — 

I došao onaj dan. Dan Svetoga Lazara Četvero- 
.dnevnoga. Proljeće se dizalo. Sunce ojačalo, Zele- 
nilo probijalo, Zamirisala zemlja, i trava, i cvijeće. 
A cijela okolica, bliža i dalja, iskupila se da pro- 
slavi uskrsavanje. Da proslavi Svetoga Lazara Če- 
tverodnevnoga. Jer su mu se mnogi zavjetovali. 
Pravoslavni, Katolici, Sebe i stoku. I molili od 
njega zdravlja, sreće, napretka, A on davao. Sva- 
koga proljeća se vraćao, Uskrsavao sa zemljom. sa 
zelenilom, sa. cvijećem. 

I — prepuna crkva, A oni se popeli gore, na 
prostrani kor, Pa čekaju. Čekaju onaj trenutak, 
Nekako na sredini liturgije. On blijed, malko na- 
mršten, Sabran, Samo pokatkada, na trenutak dva, 
prodre i kroz tu sabranost, daleki šapat: 

—Tu je! — — U zvucima. U akordima, Tu je 
sve. I ono, s one strane. I Sveti Lazar iz Vi- 
tanije, I Uskrs. I život vječni, — — A oni, pjevači 
i pjevačice, — još bljeđi. Gledaju u njega, Samo 
u njega. Ne pouzdavaju se mnogo u sebe, Nego u 
njega. On da ih povede, Ponese, — — 

Nastao trenutak. Tišina. Čekanje. 
prosuli zvuci. »Aliluja«, 
slava tebi!« 

A dolje, u crkvi, zatalasala se gomila, Podigle 
se glave, Oči traže, Šta je to sad? — — A zvuci 
se širili, Sve ljepše. Prosta, ruska kompozicija, sa 
prekrasnim prelazima. A poslije ono, što su naj- 
većma voljeli, i od čega su najviše streptjeli: »Kru- 


A onda se 
»Slava tebi Gospode, 


ševačko Hvalite«, Otpočeli. Tihi, jedva čujni gla- 
sovi alta i tenora, Onda ostali, Ulazili, Jačali. Opet 


se prosulo, Tiho, Pa snažno, Punom snagom, Po- 


letom, Uzdigli se do ljepote, A dolje se crkva za- 
talasala, Oživjela, Mnogi pojurili gore, na kor, Da 
vide ko je to? — — 

A on blijed. Zanešen, Duša treperi. I klikće. Eto, 
tu je sve, U zvucima, U akordima, I uskrs, I život 
vječni. — — 

A popodne, na gozbi kod prote, suđaje, Šta da 
se radi sa Ivanom Grašarom? Tako kako je — ne 
smije ostati, Ne smije ostati ni radinjega, ni radi 
velikoga zadatka, koji ga čeka, ni radi sela Greben- 
ske, gdje se je rodio, ni radi njih, koji tu sjede, i 
piju vino, i još nikako ne mogu da vjeruju svojim 
rođenim ušima, Ne mogu da vjeruju, da su slušali 
one zvuke u crkvi Svetoga Lazara, I riješeno je, 
da se učini sve što je moguće. I savjetovano mla- 
diću, da se, koliko sjutra, obrati molbom na upravu 
konzervatorija u Zagrebu. I na upravu narodnog 
pozorišta u Novom Sadu. Da moli da ga prime. A 
oni će svi sa svoje strane, poduprijeti. Napisati 
pisma, kome treba, Zanreli se, Ko kuca, otvorit 
će mu se, 

Poletjele molbe u Zagreb i Novi Sad, Kao na 
krilima. I treća, koju je napisao predsjednik pje- 
vačkoga društva, Makarije Kostić Bismark, Pisao 
jednom svome starome poznaniku, tamo, u lono 
lijepo mjestance, gdje je bila, srpska učiteljska 
škola, pred više godina, zatvorena jednim čuvenim 
dekretom, a sada se, baš te godine, opet otvarala. 
Pisao mu za Ivana Grašara, Iznio mu sve. I ideale, 
Stavio čak i moto, kao pop Marko, Pa molio. 

Pa zar to nije stvarnost? Zvuci, akordi, molbe, 
pisma, nade? Što je glavno — nade, Konzervatorij. 
Ili pozorište. Ili učiteljska škola. Bilo jedno, ili 
drugo, ili treće, cilj je isti, Zvuci, Akordi, I naći 
u njima sebe, I Boga, — — 

I došao odgovor — na pismo Makarijevo. Jedini, 
Konzervatorij ćutao. Pozorište ćutalo, Zavjesa 
ostala spuštena. — — 

A poznanik pisao: 

»Dragi moj Makarije! 

Primio sam tvoje pismo. Od tvoje želje, da se 
Ivan Grašar primi u novu učiteljsku školu, ne može 
biti ništa, Nova učiteljska škola će biti, 1 mora biti, 
jedan moderan zavod, koji će spremati valjan uči- 
teljski podmladak, a nikako pribježište za propale 
egzistencije. Pozdravlja te tvoj Dr, Stanislav«. —, 

— Zviždim ti na doktorat! — otelo se gnjevno 
Makariju. -— Zar Ivan Grašar — — propala egzi- 
stencija? Budalo veleučena! — — — 


(Nastavit će se), 


J. Paliković. 

,POURLARTIZAM" I ,SLOBODA STVARANJA" 


avni moj sarajevski znanac, £. Lj. Dvor- 

niković, napisao je u zadnjim sve- 

skama  Vijenčeve IV, knjige zanimivu 

studiju »K psihologiji književno-umjet- 
ničkog stvaranja.« 

Spomenuvši u toj studiji da »svijet« najviše vodi 
računa o pripovjedalačkim i pjesničkim  proizvo- 
dima i da »reagira na pojave, koje u toj pro- 
dukciji iznašaju neki novi način stvaranja«, g. D, 
primjećuje od riječi do riječi: »Sama knji- 
ževna kritika nije uvijek izražaj takove reak- 
cije, jer književni kritičari ili se drže »pourlar- 
tizma«, dakle su za bezuvjetnu »slo- 
bodu stvaranja, ili se i sami povađaju za 
proizvađačima, ne htijući se prema njima pokazati 
»nazadnjacima koji ne shvaćaju »modernog na- 
pretka« u umjetnosti« (p. 328.). 

Malo dalje (p. 329.) kože g. pisac: »Po takvom 
shvaćanju (naime: krivom i na lagodnoj površnosti 
osnovanom) i pod zaštitom krilatice »sloboda 
stvaranja« zaredali su u našoj lijepoj knjizi 
i njezinoj kritici produkti, kojima se mo- 
rala priznati jedna samo zamjerna vještina — a 
to jezispunitipapirjanekazatiništa« 

Da & D. samo o najnovijoj umjetničkoj pro- 
dukciji i kritici govori, recimo poslijeratnoj, ne bi 
me se njegovi izvodi lično ticali; ali on spominje 
također poznati sukob »mladih« i »starih«, te svojim 
sudom obuhvata više decenija i našega književnoga 
života i naše književne kritike, a u tim sam dece- 
nijama na tom polju i ja mnogo radio, i mene se 
njegovi sudovi lično tiču, pa mislim da se i 
smijem i moram na njih osvrnuti i dokumen- 
tarno dokazati, u koliko su mi dokumenti pri- 
stupni, njihovu neispravnost i nepravednost, Ja ću 
to učiniti sine ira et studio i radi samog sebe, jer 
mi nije nikako pravo, da se jedan veliki dio moga 
životnog rada makar i neizravno ocrnjuje, i u inte- 
resu najmlađe naše književničke generacije, koja 
treba da bude ispravno obaviještena o radu svojih 
prethodnika, 

Kad su nastali sukobi između »mladih« i »sta- 
rih«, ja sam, premda stariji, moralno i materijalno 
podupirao mlađe. koji su imali talenta. Moralno 
time, što sam otvoreno branio i zastupao njihov 
pokret, u koliko je bio opravdan, a materi- 


jalno time, što sam rado priopćivao njihove ra- 


dove u »Narodnim Novinama«, koje su onda bile 
najveći i najprošireniji hrvatski dnevnik, pa su 
mogle bar prilično iako ne dobro honorirati pisce. 
A nisam ni mogao drugačije postupati, jer su glavne 


ideje toga pokreta oduvijek bile i m o j e ideje, pa 
sam njihovom obranom i njihovim podupiranjem 
davao oduška svojemu najdubljem uvjerenju, Ali: 
se nikad nisam smatrao obvezanim da pokret mla- , 
đih, koji su često znali pojedince zabrazditi u pobi- 
janju »starih«, branim i zastupam izvan onih gra- 
nica, koje mi je određivalo moje uvjerenje i shva- 
ćanje narodnih kulturnih interesa, Zato sam kao 
kritičar ostao uvijek slobodan, i jamačno nije u ono 
doba bilo oštrijeg sudije mlađim (kao ni starijim) 
književnicima, nego što sam bio ja, kad sam ih za- 
tekao na stranputici, Kao takav mogao sam u ne- 
brojenim člancima igrati posredničku ulogu, kad bi 
zavada (n. pr. između Matice i knjiž. društva) po- 
stala preoštra i za kulturne ciljeve štetna, jer je 
svatko mogao vjerovati u moju objektivnost, a ako 
ta novinska posredovanja nisu imala puno uspjeha, 


+ome se kraj naših temperamenata ne će nitko ču- 


diti, Ja sam se u takvim slučajevima tješio, da sam 
ispunio svoju javnu kulturnu dužnost, i ta mi je 
utjeha bila dostatna za daljnji rad. 

Što se tiče temeljnih razloga sukobu, nitko objek- 
tivan ne može ni danas ozbiljno poricati, da su 
»mladi« bii u pravu. Oni su, kao književnici, 
tražili za sebe pravo da mogu slobodno izra- 
žavati svoje misli o svim kulturnim činje- 
nicama ne samo za svojim pisaćim stolom, 
nego i u izdanjima, na primjer, Matice Hr- 
vatske, Svoje. a ne misli n, pr, (inače veoma za- 
služnog) tajnika Kostrenčića! Oni su dalje iskali 
slobodu stvaranja, t. j. slobodu da u svojim 
djelima prikazuju i »crne« i »svijetle« strane života. 
Tko se još sjeća, kako su onda imali predstavnici 
»starih« mišljenje o djelima Zolinim, sjećat će se 
također o čem se zapravo radilo. Neprestano isti- 
canje »idealizma« na strani starih, značilo je mla- 
dima naprosto šematiziranje i šablonizanje književ- 
nosti, i imali su sasvim pravo, A rame o rame 
koračali su s njima i mlađi umjetnici slikari i ki- 
pari. Oni su iskali da smiju ne samo slikati golo 
tijelo (doista najljepše, što je priroda stvorila), nego 
da ga mogu bez teškoća i izlagati. Današnji najmla- 
đi ne će možda ni vjerovati, da se je o tom radilo, 
a to je ipak istina, 

Pravo ima g. D, da se u ono doba puno ponav- 
ljala fraza: »Vart pour VFart«, no da li ima 
pravo, što ovu frazu identificira s bezuvjetnom slo- 
bodom stvaranja, to ne znam. Ja se nisam nikad 
poslužio tom frazom u prilog pokretu, jer, iskreno 
govoreći, ja je nisam nikad razumio, »Umjetnost 
za umjetnost« — to mi je i danas sasvim tamno, 
Ali zato sam (tek pred koju godinu) negdje našao 

i zabilježio da je V. Cousin, glavni predstavnik 


francuskoga spiritualistiškog eklekticizma u 19. sto- 
ljeću, u pariskoj Sorboni g. 1818. kazao u nekoj 
svojoj besjedi: »I1 faut de la religion pour la reli. 
gion, de la morale pour la morale del'artpour 
.Tart«,a to je bez sumnje jasno, Da bez umjetnosti 
— t i. bez umjetničkog shvaćanja i osjećanja te 
umjetničke tehničke sposobnosti — ne može biti 
umjetnosti, t. j. umjetničke produkcije: s tim se 
mora svatko složiti, Ako je dakle iz ove rečenice 
nastala ona mnogo spominjana fraza, onda bi po- 
tonja morala imati i značenje prvotne tečenice, a u 
njoj se ništa ne kaže ni o kakvoj slobodi stvaranja; 
ako nije, onda ja ni danas ne razumijem njenog 
pravog značenja, niti marim za nj. 

Što se pak tiče slobode stvaranja za 
književnika, doista sam uvijek bio za nju i čudio bih 
se inteligentu, koji ne bi priznao njene potrebe, Ja 
sam tek želio, i to sam svakom prilikom naglašavao, 


da bi se hrvatski književnik svojom umjetnič-. < 


kom slobodom služio u okviru etičkih i narođno- 
kulturnih interesa, Nisam mu; naravno, u teoriji 
pripisivao nikakvih sredstava, kojima bi svoju 
umjetničku svrhu postigao; ali je moj lični rad 
uvijek o tom zavisio, da li je svrha djelu etična 
i nacionalno-kulturna, Moja vjera, da je našemu 
narodu u njegovim prilikama takva književnost pri- 
jeko nužna, i da se naš književnik mora osjećati 
kulturnim narodnim radnikom na polju svoje umjet- 
nosti, bila je tako nepokolebiva, te ne vjerujem da 
sam se ikojom prilikom iznevjerio tome svome na- 
čelu. To želim 6, Dvornikoviću dokazati odlom- 
cima nekih svojih kritičnih članaka, 
koje sam mogao bez veće muke naći, Po njima će 
možda moći rektificirati i onu svoju općenitu tvrd- 
nju, da su u našoj kritici bili zaredali »produkti, 
kojima se morala priznati samo jedna zamjerna 
vještina, a to je: ispuniti papir a ne kazati ništa«. 


Negdje početkom decembra 1890, preštampani su 
iz »Vienca« »Mrtvi kapitali« Josipa Ko- 
zarča u knjigu, i jer je to bila prva njegova po- 
sebice štampana knjiga, ja sam smatrao svojom kri- 
tičanskom dužnošću, da o njoj napišem opširniju 
ocjenu, kao što sam prije pisao o djelima E. Kumi- 
čića, L, Lazarevića, Šandora Gjalskoga i dr; Ovo 
sam to radije učinio, jer sam Kozarčevu pripovijest 
već u »Viencu« s ushićenjem čitao i jer je Kozarac 
bio moj prijatelj još sa školskih klupa vinkovačke 
Šimnazije, s kojim sam se, štono se kaže, kao »Sla- 
vonac« ponosio. Pročitao sam dakle ponovno nje- 
govo djelo i u »Nar, Novinama«, gdje sam onda 
bio glavni urednik, od 17. i 18, decembra napisao 
kritiku, u kojoj po svojem običaju najprije pripo- 


vijest amaliziram, da onda pređem na sintezu. 
Neka mi poštovani g. urednik današnjega »Vijenca« 
dopusti da iz toga sintetičkoga dijela tadašnje moje 
kritike prenesem glavnije odlomke: 


. Kozarac ;,, je bez sumnje umjetnik te mu njegovi »Mrtvi 


kapitalić doznačuju među suvremenim hrv, piscima odlično, 
iedno od najodličnijih mjesta, Iskrenije i jasnije govoreći, 
meni se čini da je on među našim suvremenim piscima, 
koji su doista umjetnici, — a tih je vrlo, vrlo malo — 
danas prvi... Kozarac je realista, ali realizam ne 
isključuje srca i nije protivnik idealizmu, Njegovi su »Mrtvi 
kapitali« plod promatranja, opažanja, iskustva; ali pisac, 
motreći izvjesne pojave, nije ih samo gledao, nego je pri 
tom i srce njegovo igralo veliku ulogu; on je pustio, da ono, 
što promatra, djeluje na njegovu dušu, na njegovo srce, i 
tako se uz njegova opažanja čuje i kucanje njegova srca... 
Između redaka njegovih vidim sad njegov zadovoljni smije- 
šak, a sad kao da čujem kako mu suze na papir padaju. 
Ushićujući se za junaka, koji mu je srcu prirasao, kao da 
mu pero dršće i hrli, kako bi sretno dovršio rečenicu, stra- 
nicu, jer se boji da ne će naći izraza za ono, što mu je 
u duši tako jasno, tako živo, što je tako duboko osjećano, 
A kad mu se bolju, čemerom srce steže, on sebi ne dopušta 
da preko toga brzo prijeđe, nego se s nekom gorkom na- 
slaiđom zadržava na ranama našeg naroda, kako bi to 
dublje i to bolje bar on mučio muku zbog nesreća, kojih 
toliki i toliki ne će da pojme i ne mogu da osjećaju, Kao 
naknadu za te boli dopušta sebi plemenito ogorčenje, koje 
mu bujno oživljava slog, te mu gdjekada diktira u pero 
riječi, koje su jetkoćom svojom nalik tekućini, što izgriza 
staklo, Onda je bezobziran, bez kraja ironičan, pa u ra- 
zumljivoj ljutini premaši i mjeru,., A kako je to oštro pero 
blago, kad opisuje ljubav čiste djevojačke duše, kako je 
slatko i nježno! Osjećaš dah njezin, čar, što ga oko sebe 
rasprostire ,., Govori se gdjekad, da pisac mora biti u toliko 
objektivan, da se ne opaža nigdje ni njegova sklonost m 
njegova nesklonost, Ja držim da to nije ispravno, ako se 
time kaže da pisac ima biti suhoparan, beščuvstven kao kaki 
sudbeni akat, Pisac se ne smije nametavati ni svojom 


“simpatijom ni svojom amtipatijom, ali on je čovjek koji 


osjeća, koji je stvarajući individue i sam individuum, pa, ne 
radi li kao pisar, mora već svojim stilom odavati individualna 
osjećanja,., Piščevo »ja« ne može se nikad posve ukloniti, 
i ne treba da iščezne. Stoga, i koliko se »ja« našega pisca 
razabire, on je ipak objektivan i realističan, — realističan 
u crtanju, a idealan u težnjama, u tendenciji; u 
potonjem toliko idealan, da u tom povodu prelazi gdjekaa 
u doktrinarstvo, u teoretično glosiranje svojih karaktera, 
To ie možda najveća mana djela.., Naš je pisac u svojem 
djelu per excellence tendenciozan, a tendencija mu je van- 
redno ozbiljna, Ta je tendencija očito dio njegove duše, po- 
štena težnja njegova života, izražaj njegova najdubljeg 
uvjerenja, Davši izražaja u beletrističkom obliku onome, 
što ga je mučilo i po danu i po noći, što mu je najprije u 
maglovitom a onda u sve jasnijem obliku zaokupljalo misli, 
njemu je bez sumnje odlanulo, pa iako se još ni onda nije 
mogao osloboditi bolne zebnje da ne će tako skoro doživjeti 


“ preokret, o kojega je potrebi tako uvjeren, to je ipak bio 


zadovoljan sa sobom, kao što je zadovoljan čovjek, koji je 
izvršio svoju svetu dužnost, svoju misiju, koji je za- 
dovoljio potrebu svoga života.., Kozarac je smionom i 
bezobzirnom rukom pokušao da ispali jednu grdnu ranu 
našeg narodnogživota,a na to se je mogao i smio 

odvažiti, jer ima sve preduvjete, koje umjetnik u 
takvom poslu treba: naučno je spreman, ima oštro oko, 
umije prisluškivati bilu narodnjeg života, nema ni političkih 
ni strančarskih predrasuda, umije biti objektivan, pravi je 
poštenjak i patriota, Težnja njegova ne zaudara, po frazi, 
nije ishitrena, ne će nikomu da služi osim narodu, perho- 
rescira sve stranputice, zabacuje sve polutanske mjere. 
Kozarac u svojem djelu nije samo umjetnik 
nego čitav čovjek.., Prevažno ekonomsko-socijalno 
Pitanje iznio je pisac u svojem djelu pred oči čitalaca, na- 
roda, Dok ostali napredniji narodi napinju sve svoje sile, da 
sve svoje kapitale ožive i iz njih korist crpe, dotle je u nas 
sva sila — mrtvih kapitala, U nas još sva sila zemlje stoji 
neobrađena, najplodnije tlo gnjije pod vodom, a naša se »du. 
ševna snaga samo dotle napinje, dok ne dodje do korice 
kruha, a onda se sav rad i mišljenje objesi na klin«, — to 
je mrtav kapital, Mrtav je kapital s ijedne strane neobrađeno 
tlo a s druge strane onaj dio činovništva, koji, manje 
darovit, bez osobitog interesa za svoj rad, jedva životari uz 
kukavnu plaćicu, dok bi se mogao na korist zemlje i narod- 
nog gospodarstva posvetiti poljodjelstvu, obrtu i trgovini, 
pa tako podići ekonomsku snagu naroaa i ujedno omogućiti 
da drugi dio činovništva, radeći s talentom i ljubavlju, ono- 
liko dobiva, koliko prema svojem teškom radu, svojoj spremi 
i uloženom kapitalu na obrazovanje zaslužuje, Napokon je 
i ono izgubljen, dakle mrtav kapital, što ga zemlja, narod, u 
formi stipendija troši na obrazovanje takvih mladića, koji 
će stekavši koricu kruha postati u uredu mašine, i mrtva 
tjelesa, »kojima se turi pero u ruke, da pišu njime od jutra 
do mraka, a ni jedan redak nije ih možda ushitio, nije im 


ulio ljubavi za sutrašnji dan života.,.« Ako mi je pošlo za 
rukom da u kratkoj formuli izrazim sve, što je piscu na 
umu da kaže, može čitalac jasno razabrati, o čem se radi, a 
može ujedno sa mnom odati mu veliku hvalu, što, rasprav- 
ljajući takvo pitanje, nije zabrazdio ni u kojem pravcu, Što 
bi od takvog predmeta napravio kakav strančarski roman- 
sijer, koji nije bogom nadahnuti umjetnik?!.,. Bilo bi odveć 
trivijalno, da poslije ovih redaka preporučujem »Mrtve ka- 
pitale« hrv, općinstvu, Tko ih zanemari čitati, odreći će se 
naslade, koju tako rijetko može hrv, čitalac uživati, Ja že- 
lim samo jedno: da bi Bog poživio Kozarca zdrava i produk- 
tivna još dugo, te da hrv, novelistiku umnoža takvim drago- 
cjenim kapitalima, kakvi su njegovi »Mrtvi kapitali«, 

U doba, kad sam pisao ovu kritiku, bio je već izbio 
pokret »mladih« na javu, samo još nije bio zaoštren 
kao kasnije, Ja sam, kako je gore rečeno, podupi- 
rao taj pokret, ali se nisam iznevjerio svojemu uvje- 
renju, da i belestrika mora imati u malom zaosta- 
lom narodu nacionalnu tendenciju, premda se svi 
»mladi« nisu s time slagali. Mogla je biti ispravna 
Zolina definicija od godine 1866.: »Une oevre 
dart est un coin de la crćation vu A travers un 
tempćrament«, ali meni se činilo i danas mi 
se čini, da mali, kulturno slabiji narodi smiju od 
svojih književnika drugo tražiti, a ne samo tempe- 
ramenat, naime: nacionalnu tendenciju, Ja sam u 
tom pogledu sasvim pristajao uz odličnoga engles- 

koga državnika i kritičara Johna Morley -a, koji 


je nekomu, što je prigovarao Dickensu, jer je pisao ... 


novele s tendencijom, odgovorio: »Pa što to znači, 
molim vas, pisati sa tendencijom? Djela bez 
tendencije i nisu za prave ljude, Ako 
bi se dakle imalo štogod prigovoriti Dickensu, bit 
će prije to, da je pisao pripovijestispogrešnom 
tendencijom«, Međutim je Kozarac pisao ne samo 
s jasnom, nego i s tako očito dobrom, ispravnom 
tendencijom, da mu mi »mladi« nikad nisu prigo- 
varali, Još je god, 1922, nekom prigodom pisao 
Nehajev u jednoj retrospektivnoj studiji: »Nije 
čudo, da će ga (naime Kozarca) naprednjačka ge- 
neracija devedesetih godina baš radi ovog real:- 
stičkog i odgojnog momenta visoko uzdig- 
nuti kao književnika«, Zato mi se može vjerovati 
da me je veoma obradovalo pismo, koje mi je Ko- 
zarac pisao povodom moje ocjene, On mi je pisao. 
»Lipovljani, 21. XII, 1890. 
Veleštovani gospodine! 

Zahvaljujem Vam se na ocjeni mojih »Mrtvih 
kapitala«,y — i to ne radi toga, što ste me obasuli 
nezasluženom hvalom, nego što ste onako vjer- 
noitočnoiztaklimojuintenciju, koja 
me je vodila pri pisanju te pripoviesti. Za pisca 
nema veće zadovoljštine od one, kad mu i ocjeni- 
telj i čitalac pogadjaju prave namjere, Vi ste u 
toliko pogodili svaku nesjetnu moju 
namisao, da bih ja svaki Vaš redak 
podpisao—a to je ne mala dika po ocjenitelja. 

Znam ja, da ta pripoviest ima i više mana, nego 
što ste ih Vi iztakli, ali šta ćemo: izmedju htjeti i 
moći veliki je skok; to ja, koji reć bi svaku misao, 
svaku izreku i prizor važem, prije nego li ju napi- 
šem; najbolje znadem, 

Dakle, hvala Vam još jedanput, 

Žalibože, o sadanjem mojem romanu (što ga 
upravo pišem) ne ćete imati onoliko pohvalnih rieči, 
to ja dobro vidim, jer kritiziram samoga 
sebe što strože, Ja sada razpravljam naše 
političke i družtvene prilike sa svimi njihovimi 
strašnimi uzroci i posljedicami; ja sam zgrabio vola 
za rogove, kako to još nijedan naš novelista do- 
sada učinio nije, Borba izmedju mene i toga »vola« 
očajna je: pritisnem ja njega uz duvar, ali i on 
mene, t. j. vidim unapred, da ne ću biti kadar svla- 
dati ga, da ću valjda samo polovičnim pobjedite- 
ljem ostati, 

No ja ne pišem da uberem slavu, 
negodamanajmanje potisnem k bolj- 
ku naš narod. Ako pri tom jedanput uspiem, 
a jedanput ne, ne će mi biti ni najmanje žao, jer 
znadem, da sam se borio poštenim oružjem i s pa- 
triotičkom namjerom, 


Želeći Vam, da i nadalje uztrajete u bistrenju 
oko zadaća novelistike, i želeći Vam sretnu novu 
godinu, ostajem sa veleštovanjem 

> Vaš 


Kozarac«, 

e * 

Devet godina kasnije, u aprilu 1899., prikazivala 
se na hrvatskoj pozornici, u narodnom kazalištu, 
drama Srgjana Tucića »Truli dom«. Tucić 
je bio snažan talenat, i ja sam rado priopćivao u 
feljtonu »Nar, Novina« njegove manje pripovijesti; 
ali to me nije smetalo da dignem alarm proti struji, 
kojom je on krenuo u svojem »Trulom domu«, 
premda su neki njegovi »mladi« prijatelji vidjeli u 
toj drami umjetničko djelo velike vrijednosti. Meni 
se činilo, ne, ja sam bio uvjeren, da je u takvim 
pokušajima pogibao za našu književnost, i nisam 
se žacao da izjavim to svoje uvjerenje unatoč svo- 
jemu prijateljstvu sa mladima »eklatantnim nači- 
nom«, Nekoliko dana iza premijere napisao sam na 
uvodnom mjestu »Nar, Novina« članak s natpi- 
som »Književne zablude«, u kojem sam iza 
kratke analize djela nastavio ovako: 

Možda će nam se reći da to sve spada u kazališnu kri- 
tiku, a ne na ovo mjesto, Istina je, da analiza umjetničkih 
djela spada u književnu rubriku; ali kako se na ovom mje. 
stu bavimo svima pojavama, koje jesu ili bi mogle biti za- 
mašne ne samo za politički, nego i za savkoliki ini razvitak 
našeg naroda: mi ne možemo da miikom prijeđemo ni preko 
umjetničkih pojava, koje ne smatramo zdravima, shodnima 
i korisnima za naš narodni život, Drama, o kojoj govorimo, 
ne predstavlja tek osamljen događaj u našoj najnovijoj 
književnosti, nego već predstavlja vrstu pojava, formalnu 
»struju«, koja se možda sa pravom zove »moderna«, jer bi 
njezini zastupnici željeli da kod nas uđe »u modu«; ali mi 
to ne bismo željeli, jer takvu struju smatramo opasnom i po 
književnost i po društvo naše, pa nam je zato dužnost da 
proti njoj dignemo svoj glas, Da nas tko krivo ne razumije, 
moramo naglasiti da mi s najvećom simpatijom susrećemo 
svaki talenat na umjetničkom polju, te da svakomu knji- 
ževniku priznajemo pravo na individualnu slobodu u stva- 
ranju i na izražavanje njegova ličnog »pogleda na svijet«, 
bio on optimističan ili pesimističan, Mi nadalje pristajemo 
uz one, koji književnost i umjetnost ne dopuštaju prosu- 
divati sa stranačko-političkog ili vjerskog stajališta, te koji 
za umjetnost ištu potpunu slobodu metode, koji perhores- 
ciraju šablonu i oslobođavaju zrelog umjetnika od obzira 
na nezrelu mladež pri stvaranju i udešavanju forme, Ne 
smije nam se, dakle, predbaciti nikakva tjesnogrudnost i 
omalovažavanje uvjeta, u kojima se književnost i umjetnosi 
može, smije i mora razvijati, te naročito ističemo kako sma- 
tramo posve umjesnim, da i naši književnici crpe pouks 
na čistom vrelu velikih stranih literatura, a da se ne opkole 
kineskim zidom, preko kojeg bi jedva po koli tračak svi- 
jetla dopro na stol njihove radionice, Ali, dopuštajući sve 
ovo i priznavajući sve ove preduvjete za literarnu produk_ 
ciju, mi želimo i moramo iskati od naših književnika da ne 
zaboravljaju, kako su i oni članovi našega naroda, te 
da bezuvjetno moraju njemu služiti... Rođena grudu 
mora biti ishodištem i svrhom svakoga hrv, lite_ 

rarnog radnika, ako hoće da bude hrvatskim književnikom, 
jer je inače promašio svoj poziv, ima li talenta, ili se samo 
nadimlje kao tobožnji književnik, ako talenta nema, Isho- 
dištem i svrhom, rekosmo, a to znači da ne samo pozornica 
drame ili romana ima nositi spoljašnje obilježje rođene 
$rude, nego da i cijelo djelo sadržinom svojom ima služiti 
rođenoj grudi, t, j. društvu, narodu, kojemu je namijenjeno. 
Tko hoće da »rješava« kojekakve probleme, štono niti po- 
kreću niti zanimaju našeg društva, našeg naroda, pa 
toga radi u mašti svojoj smišlja prizore, koji se samo u ma- 
šti autorovoj odigravaju — u Hrvatskoj, taj niti uzimlje 
ishodištem rođenu grudu niti nastoji da njoj služi; Takvo 
djelo može pače imati i umjetničke vrijednosti, pa ipak 
nema prave svrhe za naš narod, kojemu je namijenjeno. 
Takva djela mogu da produciraju pojedinci velikih naroda 
kao kulturni luksus, jer oni imadu obilje i onoga što je 
isključivo ili u prvom redu njima namijenjeno; ali za nas 
još nije došlo vrijeme da se staramo za druge, nego nam 
je sveudilj dužnost da prosvjetljujemo, podižemo, jačamo i 
usavršujemo sebe, te da tek kao udo kulturnog čovječan- 
stva time ujedno sudjelujemo u zadacima čovječanstva... 
Hrvatski književnik ne smije dakle zaboravljati na svoje 
dužnosti prema društvu i narodu kojemu služi, On mora 
uistinu da narodu služi, jer mu inače ostaje patriotizam 
na pustoj riječi. A služit će mu onda, ako svojim djelima 
sa svojim talentom vrši kulturnu misiju, koja se knji- 
ževnosti.uopće namijenjuje, u koliko nije predmet prazne 
zabave. Hrvatski će dakle pisac raščinjati dušu svoga 
naroda i prisluškivati bilu srca njegovog s tim ciljem, da 
i raskriva i vida rane njegove, da i prikazuje i na dobro 
piti pokrete njegove, da i žigoše i ispravlja poroke njegove, 
Na svijetu ima svakojakih pojedinačkih slučajeva i doga. 
đaja, ali književnik, koji ne zaboravlja svoje misije, ne će 
tih rijetkih događaja iznositi u svojim djelima samo zato, 
da pokaže kako umije gledati i vidjeti, nego zato, da pokaže 
kako se iz situacija, koje su brutalne, izlazi na vedrim 
etičkog života. A uopće književnik, koji hoće da služi na. 
rodu, ne će se puno obazirati na osamljene ili rijetke sluča- 
jeve, nego na tipične pojave, koji mu daju prilike 
.da bude ne samo reproducentom prirode i eventualno sr- 
cem, nego i liječnikom, učiteljem, savjetnikom, jednom 
riječju: prosvjetiteljem, uzgojiteljem i suborcem za napre- 
dak, Književnost, kao važan i zamašan ogranak narodne 
kulture, svojina je cijeloga naroda pa nema i ne treba 
da ima nikakvih stranačko_-političkih veza, Zato 
i (jesu “sve političke stranke jednako zainteresovane, da nam 
književnost bude ne samo ogledalo naroda, nego i snažna 
pomoćnica u kulturnom, moralnom i gospodarstvenom una- 
predjivanju naroda. Književnost, koja ne služi toj svrsi, 
nije poluga naroda, a književnici, koji ne izvršuju u tom 
smislu svoju narodno-kulturnu misiju, isključuju se iz kola 


radnika za narodni napredak te se odriču zadaće, što je 
imadu i svaka po svojem znanju izvršuju političke stranke. 
Takvi dakle književnici ne mogu naći priznanja ni u koje 
siranke, Mi bismo željeli da takvih književnika u našem 
narodu ne bude, pa iz dna duše apeliramo na mlađe lite- 
rarne pregaoce, koji su u svojoj umjetničkoj zabludi kre- 
nuli stranputicom, da se osvijeste, da se sjete svoje zadaće 
i da svoj talenat u društvu ostalih kulturnih radnika posvete 
isključivo svojem narodu, ia 

Zadnju sam alineju dodao, jer mi se je ovo kul- 
turno-narodno pitanje činilo tako važnim te sam. 
želio izazvati o njemu diskusiju u čitavoj štampi, 
da se konačno iskristalizira o tom pitanju jedno 
opće i jedinstveno mišljenje, koje bi bilo i ostalo 
za decenije direktivom za književnike, Razumije 
se da mi to nije pošlo za rukom, kao ni u nekim 
drugim kulturnim pitanjima, koja sam pokretao, 
Naša je štampa onda bila toliko partaična, da nije 
ni u kulturnim poslovima prihvatila nikakvih inici- 
jativa, koje su dolazile od stranačkih »protivnika«, 

U okviru ovih umjetničkih i nacionalnih načela, 
koja su kratko izložena u citiranim člancima, kre- 
tala se je dakle moja kritika u decenija- 
ma prije rata, Mogao bih samo još dodati da 
nisam pravio razlike između Hrvata i Srbina i da 
sam vjerovao u jedinstvo hrvatskog i srpskog na- 
roda, koje onda još nije bilo gotovom činjenicom, 
kao što ni danas još nije, ali sam se pouzdano na- 
dao da će postati, kao što se i danas nadam, unatoč 
svim zaprekama i teškoćama, koje se u tom pogledu 
susreću, 

lako sam dakle na sve načine podupirao oprav- 
dani pokret »mladih«, ja sam sebi sačuvao potpunu 
slobodu kritike i prema njima, pa sam im po svoj 
prilici često bio neugodan, To me nije ni malo sme- 
talo, tek žalim, što su mi drugi poslovi onemogu 
ćivali da sve svoje sile posvetim književnosti, Jesu 
li međutim moja nacionalna načela u shvaćanju 
umjetničke književne produkcije bila sasvim isprav- 
na, to će pokazati psihologija hrvatske književnosti, 
koja ne će svoje sudove izricati, ako je uopće jed- 
noć dobijemo, ni po babu ni po stričevima, Ja sam 
prožet uvjerenjem da sam ispunio svoju dužnost, 
kako sam najbolje znao i umio, Janko Ibler. 


STRANO 


Rosita, naranče da li su zrele il zriju? 
Limunovo granje sagnuto nad tihi put. 
U tvome bassinu vodene kaplje 
zaboravile su da pljušte, 

zastao je i trepti u vjetru tvoj skut, 
Rosita, lovor u tvome hladu miriše 
sazreo miris, i odavno Cezara 


krunom je krunio puk, 
Vjetar pomiče tiho. granje, 
nijedna druga sjenka ne otkriva novi lik, 
Slušaš. A tanku ruku savila si pod glavom, 
Maleno lice tamno je, pogled je čist i krut, 
Rosita, zašto je lovor, Rosita — 
i bijeli se put? 

Dora Ptanova, 

KNJIŽEVNA KRITIKA. 


ma riječi, koje su se svakodnevnom uporabom, 
od svakoga i svagdje, profanisale, Izgubile su 
svoj pravi smisao, Njega je zapravo i nestalo a 
& ostao je samo skelet, gola i prazna riječ, Jedna 
od tih riječi je bez sumnje i riječ kritika, Šta li se 
sve ne razumijeva danas pod tim nazivom i tko li 


. sve ne rabi to ime, kojim su se u njegovoj filofoškoj 


domovini mogli da služe samo oni najodabraniji, 
sposobni za suđenje i rasuđivanje (što i znači riječ 
kritika od grčke riječi krino = rasuđujem), A kao 
ni sve druge vrste kritike, tako ni književna kritika 
ne označuje nešto određeno, jednovito i stalno. 
Među kritikom i kritikom često puta i ne postoji 
druga srodnost osim imena i naziva, I ne samo da 
se razlikuju kritike i kritike raznih vremena, već i 
istoga vremena, čak i istoga naraštaja, Ta činjenica 
će imati i svoj razlog, a taj razlog držimo neće biti 
nikakva puka samovolja ili kakva metafizička nužda, 
nego jedna prosta psihološka potreba, Kako da se 
shvati ta potreba i kako da se odgoneta taj, nazo- 
vimo ga, verbalni anarhizam? Ili možda taj anarhi- 
zam i nije nikakav dokaz za manju vrijednost i sa: 
bije značenje kritike? 


Do toga zaključka dolazimo kod ian i 
same umjetnosti. Ni ona nema svoje apsolutne: i 
definitivne definicije, i ako znamo, da je bezbroj 
umjetnika nastojalo da tu definiciju formulišu. Pa 
ipak niko ne sumnja u opstanak umjetnosti, makar 
se taj pojam i shvaća različito, Znači, da je baš 
ta elastičnost i dinamičnost toga pojma prvi i glavni 
uvjet opstanka i njegove sadržine, U okviru stati- 
čke i dogmatske formule taj bi pojam zakržljao, 
zarđao, postao nepokretari i tako izgubio glavni 
uvjet za život, Isto je i s kritikom. Ni kod nje po- 
manjkanje neke apsolutne i definitivne definicije 
ne znači, da nje nema ili da je ne bi trebalo, Na- 
protiv, Upravo u toj gibivosti toga okvira riječi, u 
pokretljivosti pojma, u mijenjanju i obnavljanju 
njegova sadržaja sadržan je i glavni uvjet za njezin 
opstanak, Taj umjetničko-kritički anarhizam izlazi 
na kraju kao životni uslov tih manifestacija duha. 
Stvarno on to i jest, samo datle, dok se taj uslov 
ne pretvara u cilj, Shvatiti i razumjeti taj prividni 
paradoks može se samo analizom kritike, Tačnije, 
analizom pojma i sadržaja -toga poj književne 


kritike, 


Suvišno bi bilo sada nizati imena i mišljenja po- 
iedinih kritičara i analizirati napose ta mišljenja. 
kada se i onako dadu sva ta mišljenja grupisati 
u najšira i temeljna stajališta i shvaćanja. A onda 
i početak bi bio krivo označen, ako bi se započelo 


istom sa »stručnjacima« i »ljudima od zanata«, Jer 
književna kritika postoji, otkada postoji i književ- 
nost, I zato nisu prvi kritičari oni aleksandrijski 
filolozi i pisci komentara i oni »stručnjaci«, što su 
aršinom Aristotelove poetike. mjerili književna 
djela, Prve kritike nisu ni one egzotične Platonove 
refleksiie, Prvi kritičari su sami prvi umjetnici- 
stvaraoci, pisci pjesama i drama, Horac sa svojim 
pjesničkim pravilima nije nikakva iznimka; on je 
naprotiv potvrda one stalne težnje u stvaraocu, da 
reflektira o svome djelu i o samome procesu stva- 
ranja, Jer, iako ne misli svaki umjetnik kao Leo- 
nardo, da »bez tačnoga poznavanja teoretskoga po- 
stupka nema umjetnički vrijednoga djela«, ipak 
nema umjetnika, koji ne bi, privatno ili javno, ana- 
lizirao svoje djelo ili njegovo stvaranje. A time je 
umjetnik postao i kritičarom, To možda sa staja- 
lišta današnjeg odnosa umjetnika i kritičara izgleda 
paradoks, pa ipak je taj paradoks činjenica, i to 
ne samo prošlosti, već u mnogo slučajeva i činjenica 
sadašnjosti, Po srijedi su dva faktora, izvanji: di- 
ferencijacija, podjela rada, i unutarnji i glavni: 
nužda psihološke konstitucije. Umjetnik stavlja 
težište na sintetičku, kritičar na analitičku tenden- 
ciju, Tim procesom nastaje i odvajanje kritike iz 
»subjektivne« u jednu odaljeniju i »objektivnu« 
sferu, A na tome stupnju započinje i teorija kritike. 


Sva kritičarska shvaćanja i tumačenja umjetnika 
dadu se svesti na dva osnovna stajališta: romantičko 
i pozitivističko. Oba ta nazora tumače problem 
stvaraoca u njegovu odnosu prema društvu, okolini, 
sredini i vremenu. Prvo (formulator mu je Carlyle) 
polazi sa individualističke pretpostavke i drži, da je 
stvaralac individuum, koji se digao nad okolinu, 
nad društvo i kome to društvo nema šta da da, jer 
ono od.njega može samo da primi. Ono je prosječno 
iusvojoj prosječnosti pasivno, A jer je pasivno, ono 
stoji stalno pod uticajem tih stvaralaca, »heroja«, 
koji ga vode i kazuju mu put. Bez njih ne bi po- 
stojao društveni razvoj niti bi se moglo govoriti 
o kakvome progresu, Sva aktivnost je sadržana u 
tim autorima i putokazima razvoja, u stvaraocima, 
dok je društvo u svojoj bezuslovnoj pasivnosti samo 
meckavi materijal, iz koga ti stvaraoci po svojim 
ideologijama mijese kalupe kulturnih sistema, Pro- 
širena do krajnjih granica ta bi teorija došla do 
zaključka, da su ti »heroji« ne samo voditelji i pu- 
tokazi društva, nego i njegovi stvarni stvaratelji, 
Po njima, i samo po njima, društvo postaje ono što 
jest, Razumije se, da je ta teorija raširena iz uskog 
područja umjetnosti i na sva druga područja kul- 

turnoga života, Njezina koncepcija je dapače i na- 
stala samo s obzirom na sva ta područja, osobito 
ona sa praktičnim rezultatima (tako zvani reforma- 
tori), Ali ta koncepcija, prenešena na umjetnost, 
razrađivala se dalje u mnogobrojnim nijansama po 
umjetničkim smjerovima i školama, Sve, što spada 
u široki ckvir raznovrsne Romantike, stoji, bez 
obzira na sitne razlike, na tom osnovnom staja- 
lištu, Umjetnost je prema relativitetu društva, oko- 
line, apsolutna. Ona zato nije ničim niti vezana uz 
tu okolinu, a još se manje dade tom okolinom 
shvatiti i objasniti, Umjetnik-stvaraoc je nešto, što 
nadilazi ne samo razinu te okoline nego i njezin 
psihološki krug shvaćanja. Za racionalno poimanje 
utilitarističke prosječne okoline, društva, umjetnost 
je metalogična, gotovo metafizička, Nešto, što se 
ne shvata i ne ocjenjuje mjerilom sredine, jer se 
to uopće i ne mjeri, Umjetničko djelo se zato uopće 
i ne shvaća niti pojimlje, nego samo doživljuje u 
osjećaju, intuicijom, ili kako se već zovu ti alo- 
gički i metalogički aparati. Zato je, misle teore- 
tičari toga nazora, neumjesno u to Apsolutno i 
Individualno unašati relativne uske i ograničene 
nazore Prosječnosti,  Kolektivuma,  Primjenjivati 
na umjetničko djelo, tako zvane, naučne aparate i 
argumente znači jednako, ili možda još gore, kao 
na vjeru primjenjivati nazor, U prosječnoj sre- 
dini, u društvu, vjera se profaniše, jer ona i nije 
nego samo za odabrane, Tako i umjetnost, Ni njoj 
se ne prilazi u svakidanjem ruhu i sa svagdašnjim 
mislima, Kao onaj starožidovski Sancticus Sanceti- 
corum i ona je pristupačna samo odabranicima, 
posvećenim odabranicima, a i njima opet u naj- 
odabranijim, najuzvišenijim i najčistijim časovima 
od sredine i okoline, A naučni aparati? Oni nju 
ubijaju (za se ubijaju) kao onaj medicinar, što 
secirajući žabu (ne smeta ni neukusnost poredbe) 
boće da na njoj odgonetne život, A on ga je ubio 
na samome početku. Tako je i's umjetnošću. U 
okviru aparata, pod poklopcem retorte nje nestaje. 
Kritičar, koji misli, da je u tom i takvom aparatu 
analizira, nema nikakva posla s umjetnošću. On 
analizira njezinu masku i svoju fikciju a od umjet- 
nosti je isto tako daleko kao i onaj najprosječniji 
građanin-filistar, Jasno je, da tome shvaćanju nije 
simpatičan demokratizam sa svojim zahtjevom ni- 
velisanja, uravnanja uzbrdina i dubina (i duševnih!) 
na prosječnu linijuy Tome naziranju izgleda taj 
kurz kao gotova negacija umjetnosti, jer on briše 
i utaplja prvog uzročnika i stvoritelja umjetničkog 
djela: Indiviđuum, Ličnost apersonalnome kolek- 
. tivumu, Društvu; a to nije samo negacija, već i 
smrt umjetnosti, I zato bez obzira na sve socijalne 
i političke tendencije tome naziranju je ne samo 


umjetnost pogodan aristokratski sistem u bilo ko- 


ioj formi, 

Kakav je položaj kritičara prema književniku 
po tome shvaćanju? Kritičar je u glavnom pasivan 
ili bar pretežito pasivan. Njegova uloga, to je 
uloga preživača, da se drastično izrazimo, Glavni 
i jedini njegov aparat je sposobnost doživljavanja 
i uosjećanja (intuiranja) u djelo, a ulogu probira 
vrši ukus, Prva i druga sposobnost je prirođeni dar 
kritičarev kao i stvaralačka sposobnost kod umjet- 
nika, Te sposobnosti ne mogu se naučiti osim samo 
usavršiti i uzgojiti. Pomoću tih sposobnosti kritičar 
ponavlja u sebi sam umjetnički proces stvaranja 1 
pri tome doživljuje iste emocije, koje ga dižu u 
umjetnikovu sferu, Prema publici on gotovo i nema 
nikakve zadaće, Njegova jedina zadaća, ako se o 
toj uopće može govoriti, je ta, da onaj stvaraočev 
sintetički zamah razuzla u obliku neposredne para- 
fraze, koja i u najdaljim granicama može biti samo 
deskriptivna i ništa više, Odnos kritičara i umjet- 
nika različit je samo u stavu, Umjetnik počinje i 
zaustavlja se na sintezi, kritičar započinje na toj 
najvišoj tačci doživljene sinteze i spušta se u ana- 
lizu. Analizu, koja ne kompetira na naučnost i 
»argumentaciju«, nego se sastoji u prostom bilje- 
ženju i konstatiranju sviju i najmanjih emocija. 
Bez ikakvog plana i tendencije, koja bi prekorači- 
vala zatvoreni krug umjetnosti i umjetničkoga 
djela. To je, tako zvama, artistička kritika u suštini, 
Po svojoj prirodi isključivo subjektivna i daleko od 
svake težnje da bude naučna, objektivna ili dog- 
matska, U ovaj okvir ušle bi i one sve druge kom- 
promisnije teorije, koje ne naglašavaju tako 
odlučno taj, artistički i subjektivni momenat, nego, 
osobito ovaj zadnji, proširuju do nekog većeg 
stupnja neke bar relativne cbjektivnosti, odnosno 
temeljitije i proširenije subjektivnosti, 

Drugo, ovome oprečno, stajalište je, tako zvano, 
pozitivističko, U najširem okviru kulturnoga siste- 
ma njegovo shvaćanje stvaraoca, umjetnika kao i 
individua i ličnosti uopće nije kao kod onoga pr- 
voga apriorno i metafizičko, nego više genetsko, 
aposteriorno, iskustveno, psihobiološko, To staja- 
lište (formulator mu je Taine) posmatra pojedinca 
samo i sasvim u okviru sredine, društva, kolekti- 
vuma, Pojedinac (i onaj najveći t j, stvaraoc) je 
samo produkat faktora, što se nalaze u sredini, 
okolini, društvu. Fizionomija te okoline daje svoj 
potpuni biljeg i toj, makar i najviše razvijenoj, 
ličnosti, Pojedinac je naprosto determiniran svojom 
okolinom i bez nje on mije i ne znači ništa, Po- 
S$rješno je zato govoriti o kakvoj stvaralačkoj slo- 
bodi, kad se uloga stvaraoca i ne sastoji u drugom, 


153 


Godinalll. 


»VIJENAC« 


Knjiga V./1. 


već u prostom izricanju onih u društvu zapreta-. 


nih misli, težnja i osjećaja, Umjetnik je samo me- 
dij, kroz koji govori samo društvo, Tu je sva nje- 
gova iznimnost i, kako se vidi, taj iznimni umjet- 
nikov položaj u stvari i nije izniman, jer umjetnik 
i nije nego tumač i posrednik između društva i 
onoga trećega »carstva ideala«, Sav materijal, ko- 
jim umjetnik operiše, sadržan je u društvu a 
umjetnik je samo aparat na kome društvo po svojoj 
volji (možda bi bilo tačnije reći, po nuždi) bilježi 
svoj duševni sadržaj, Kalup i oblik, u kome umjet- 
nik izražava i konkretizira taj sadržaj, nije nikakvo 
stvaralačko djelo ličnosti, već prosti diktando 
okoline, društva. Umjetnik, koji iskače iz toga 
okvira, tumači se kao abnormitet, koji mora da ugine 
kao i biljka zasađena na tlu, koje joj ne konvenira. 
Njemu manjka, kao i toj biljci, da se razvije, 
klima, posebna vrst klime: duševna klima, i zato 
mora da zakržlja, ugine, nestane, To je -oeno, što 
se obično naziva neshvaćanjem jednoga umjetnika, 
A ako se desi, da i takav umjetnik, neshvaćen u 
jednome naraštaju, dođe u drugom naraštaju ipak 
do uvažavanja i priznanja; onda to ti teoretičari tu- 
mače (naprežući se, da spasu svoje stajalište) ne- 
kim »nesporazumkom« između umjetnika i njegova 
naraštaja. Ni tu ne dozvoljavaju oni kakvu iznimku! 
I tu je umjetnik pisao samo diktando svoje sre- 
dine, samo što je taj »diktando« bio još neizvje- 
stan. Medij (umjetnik) je bio preosjetljiv i on je 
osjetio i one najsuptilnije zvukove u duševnom sa- 
držaju okoline, zvukove, kojih taj naraštaj doduše 
nije bio svjestan, ali ih je ipak posjedovao, Trebao 
je, po prirodnoj nuždi razvoja, doći novi naraštaj, 
da u njemu ti sakriveni i nejasni zvukovi postanu 
jasni i svjesni i tako se opet uspostavlja »spora- 
zum«, Novi naraštaj je shvatio umjetnika i on ga 
»otkriva«, Nadošla je i ona njegova duševna klima, 
koju je on samo naslutio i opet kao interpretator 
onih najskrivenijih slutnja sredine i okoline; i to 
je eto razlog da ta, prije zakržljala, biljka -dru- 
štvena ponovno rascvjeta i daje plodove, Za sve te 
tvrdnje nalaze ti teoretičari dokaze i »argumenta- 
ciju« (prema ličnom naučnom interesu) u bilo kojoj 
vrsti nauke: biologiji, sociologiji, kulturnoj istoriji 
ili psihologiji, U negiranju neke izuzetne ličnosti, 
neke iznimke stvaraoca, najradikalnija je svakako 
biologija, koja ne dopušta nikakvu iznimnost, nego 
hoće sve da svede u okvir tvrdih zakona zbivanja 
po kalupu onog temeljnog biogenetskog zakona. 
Međutim ni psihologija, od koje bi se još možda 
najviše mogla očekivati neka popustljivost' prema 
onom prvom stajalištu, ne daje, po mišljenju tih 
teoretičara, drugih rezultata. Dapače i ona sama 
dokazuje, da individualna psiha i nije ništa drugo 


nego prosta rezultanta, slika u malom, opće dru: 
štvene psihe, Zato ni njezina konstitucija (dok je 
»normalna«) ne može biti niti iznimna niti druk- 
čija od opće psihe, kad je i onako izišla iz njezina 
okvira, Dakle i s te strane posmatrana ličnost nije 
ništa drugo nego produkat sredine, Tako dolazimo 
na onu (prvu tvrdnju toga stajališta: Kolektivum je 
ne samo podina i okvir, ne samo prolazna, već i za- 
lazna tačka Individuuma, 

Književna kritika ovoga stajališta nije tako ni 
jednovita ni saglasna kao ona prvoga, Sve struje i 
odvojci toga temeljnoga stajališta ujedinjuju se 
samo u polaznoj tačci posmatranja i kritikovanja 
umjetnosti, odnosno književnosti. Objekt kritike, 
književnost, ne samo da se može, već i mora po- 
smatrati naučnim aparatom, Argumentacija mora 
da bude takva, da ne zadovoljava samo lični ukus 
i osjećaj, das€“ne zatvara u uskoj kružnici subjek- 
tivnosti; nego da se granice te argumentacije i ho- 
rizonat toga gledanja proširi bar do neke relativne 
objektivnosti, Koliko će široka i koliko relativna 
biti ta objektivnost zavisi u ovome slučaju od su- 
bjekta (kritičara) i njegova objekta umjetnika). 
Razum ne samo da je moguć, već i bezuvjetno 
potrebni parat kritičke analize, Karakter te same 
analize ovisi o užem stajalištu kritičarevu, Isto 
iako i granica te analize, Prema tome, da li je kri- 
tičar više orijentiran biološki, saciološki, psihološki, 
filološki ili filozofsko-estetski, Jedan je zaključak 
opći, a taj “je, da se književnost (i umjetnost uopće) 
Sleda ne izolirano, već u društvenom okviru, Ta 
društvena relacija je kod jednih samo neki heuri- 
stički princip kojim se (objašnjavaju umjetničke 
pojave (deskriptivna kritika), dok se kod drugih taj 
princip uzdiže do norme (normativna | dogmatska 
kritika), Jedni, radikalni zastupnici toga općedru- 
štvenoga, kolektivističkoga stajališta, gotovo peda- 
goškoga, postavljaju glavno (često i jedino) teži- 
šte na idejnu stranu djela i po njemu to djelo | 
ocjenjuju, Estetski materijalizam, to je naziv toga 
od umjetnosti valjda  najudaljenijega smjera. 
Drugi pristupaju umjetničkom djelu sa šestarom ili 
metričkim kalupom,; Tako zvana formalna strana, 
to je ono što njih najviše interesira, po čemu se 
i zovu estetski formalisti, Međutim taj naziv nije 
tačan; ili bar nije sasvim tačan, Ti, tako zvani, for- 
malisti su samo donekle formalisti, do jednog 
stupnja, $dje istaju i prestaju, I oni i te kako važu 
i onu drugu, idejno-sadržajnu, stranu djela, samo 
što ne ostaju kod nje kao oni prvi, nego prelaze i 
na tu drugu, formalnu strani i time se samo u jed- 
hoj-tačci dotiču onoga prvoga artističkoga stajališta, , 

Oba ta shvaćanja i oba ta stajališta, uzeta ovako 
u najopćenitijoj formulaciji, ne daju potrebnog re- 

zultata, Kritika se u njima ne iscrpljuje i ne dolazi 
do svoje pune važnosti, jer se na obe strane osje- 
ćaju neke manjkavosti, neke pristranosti, koje če- 
sto vode u krajnost i tako kritičkom pogledu za- 
tvaraju i zasjenjuju sasvim druge strane djela. 
Ono, što bismo nazvali svestranošću kritike, toga 
ne nalazimo ni u jednom od ta dva načina gledanja, 
Ne samo to, već te svestranosti nećemo naći ni u 
sintezi tih obiju metoda sa svim njihovim podvr- 
stama i nijansama. Ako bi htjeli da preciznije 
označimo karakter tih obaju stajališta, držim da 
bismo ih mogli sumarno označiti ovako: prvo: je 
formalističko, drugo materijalističko (mislimo na 
estetski materijalizam, koji nema ništa zajedničko 
- sa filozofskim). Prvi tip kritike gleda djelo izolo- 
vano i vodi računa u najboljem slučaju o umjet- 
nikovoj ličnosti, Svi zahtjevi izvan umjetnosti i 
svako osvjetljivanje sa periferije umjetnosti za njih 
je ne samo izlišno, već i po umjetnost štetno, Od 
drugoga tipa (materijalista) ne razlikuje se taj 
prvi samo po stajalištu, već i po načinu gledanja. 
Njegovo naime gledanje nije racionalističko već 
iracionalističko. Stvaralačko sintetičko djelo .ne 
može se ni dohvatiti, još manje obuhvatiti, razum- 
skom analizom, To nije put, kojim se pristupa 
umjetničkom djelu i ko mu tako pristupa, udario je 
krivim putem, On može doći samo 'da kore, ali za- 
viriti u jezgru nikada, Put do ulaženja u tu jezgru i 
obuhvatanja djela je samo doživljaj, uosjećanje u 
djelo, Razum je tu samo da naknadno registrira one 
podatke, koji su se u intuiranju doživjeli, Njegov 
autoritet je ograničen, jer doživljaji ne teku ni po 
kakvoj shemi niti jedni mogu prejudicirati dru- 
gima, Zato i jest ta kritika subjektivistička i to je 
uz onu iracionalnu njezina druga oznaka. Treća 
njezina oznaka je njezin asocijalni karakter, Umjet- 
ničko djelo se ne posmatra ni u kakvoj, ni vremen- 
skoj ni društvenoj relaciji, pa je zato nepotrebno i 
svako unašanje bilo kakovih tendencija i motiva iz 
te relacije, Kritika je daleko od svake norme i nje- 
zina se uloga svodi na prostu parafrazu, Po svim 
tim biljezima mogla bi se dakle ta kritika općenito 
označiti individualno-subjektivnom (po stajalištu) 
i iracionalno-deskriptivno-impresionističkom (po 
metodi). ' : 

Drugi tip bi se mogao općenito označiti po sta- 
jalištu secijalno-objektivnim, a po metodi racional- 
no-normativnim, Svako djelo ima se promatrati 
samo u relaciji prema okolini, vremenu, društvu, 
Ona nastaje na tome tlu i ne može se osloboditi 
njegovih osebina, Zato je logično, da društvo, kada 
sudjeluje u izgrađivanju umjetničkoga djela može 
da postavlja i neke svoje, osobito idejne, zahtjeve. 
Ono ije ne samo slobodno, već i dužno da traži od 


umjetničkoga djela tendenciju, koja odgovara, koja 
konvenira tome društvu, Neki čak polaze dotle, da 
umjetnosti postavljaju i jedinu svrhu, da uzgaja 
društva, S obzirom na sve to mona i kritika da bude 
objektivna, jer polazi sa toga općega društvenoga 
stajališta. Racionalna kritika ne samo da je moguća, 
već.i bezuslovno potrebna, jer se samo tim načinom 
mogu naći putevi i veze umjetnosti i društva, Su- 
bjektivna kritika i nije uopće kritika, već prosta 
parafraza, Ona je nepotrebna i suvišna, kada nema 
drugoga cilja nego da »razveže« umjetničko djelo. 
Kritika, ma koga stajališta bila. mora da ocijeni 
djelo a prema potrebi i da ga popravi. Inače kritika 
zapada u anarhizam, ako ne u nihilizam, jer zaba- 
cuje sve norme i sve autoritete, Umjetnost, osobito 
književnost, bez jedne takve kritike, koja će izno- 
siti i objašnjavati sve dobre strane djela i upozo- 
riti na sve slabe strane, koja će uopće ocjenjivati 
djela i pokazivati im puteve; ostala bi bez kompasa 
i zašla bi u same ćorsokake, u neko anarhističko 
vrludanje; Jedino takva kritika je uvjet i razvoju 


. umjetnosti a i njezinom dostojnom položaju u op- 


ćem kulturnom sistemu, 

-Manjkavosti i jednoga i drugoga tipa kritike su 
očite, Prvi griješi. kada izlučuje pojedinca, makar i 
stvaraoca, iz okoline, društva i vremena, a umjet- 
nost iz te društvene relacije. Jer izolovani poje- 
dinac biopsihološki ne postoji, on je fikcija i ta je 
fikcija zavarala oko, Izvan društvenoga okvira 
umjetnost ne može izolovana ni da postoji, Kada bi 
bila tako izolovana, mi uopće ne bi ni znali za nju, 
ona ne bi stvarno ni postojala, Drugi tip kritike 
Sriješi, kada pojedinca i stvaraoca sasvim utaplja 
u okviru kolektivuma, društva, Jer, kada bi bilo 
ispravno to mivelisanje, onda bi bio neobjašnjiv 
uopće pojav stvaraoca, umjetnika, Onaj plus, što 
dijeli njega od drugoga pojedinca ostao bi neo- 
bjašnjen i neshvatljiv kao i razlike, koje među nji- 
ma stvarno postoje, I njihovo posmatranje odnosa 
pojedinca prema društvu nije ispravno, jer je me- 
hanički gledano. A taj odnos nije mehanički, jer 
formula omjera Individuum — Kolektivuum nije 
mrtva, brojčana i nije matematska, nego biopsiho- 
loška i zato živa. A kao takova ona može da bude 
samo živa i zato je i taj odnos fluktuelan i dina- 
mički, Umjetnik kao pojedinac nije uvijek nad druš- 
tvenom razinom, već samo u »privilegisanim mo- 
mentima«, Nad tu razinu, ispod koje je izbio izdiže 
se on samo časovito da se u nju opet vrati, Kao 
valovi u moru, što se dižu i utonjuju, tako je i on 
u vječitom balansu, Na taj način on prima biljege te 
svoje sredine, ali ih svojom stvaralačkom snagom 
(koja je njegov plus) oblikuje, pretvara i daje im 
izražaja na svoj način, Fizičke i psihofizičke ose- 


153 


Godina IL 


»VIJENAC« 


Knjiga V./T. 


bine, rasni i socijalni faktori djeluju i na umjetnost. 
na njezino formiranje, na njen izražaj i uopće na 
stvaranje, jer djeluju i na umjetnika-pojedinca. 
Dosta je samo, da se sjetimo različitih stilova: go- 
“tike, renesanse, baroka, rakokoa, ili različitih knji- 
ževnih vrsta u pojedinim vremenima: epa, pjesme, 
romana, novele, Svaka generacija ima svoj posebni 
interes i taj interes (duševni) dolazi do izražaja 
kao u svim drugim formama tako i u umjetnosti, 
Ona se često sama orijentira prema tome interesu, 
jer je i umjetnik kao član društva član svoje ge- 
neracije sa svim njezinim osebinama. Razlike u 
izražavanju, razlike u idealima i umjetničkim 
»novmama« kroz istoriju najbolje potvrđuju tu dje- 
lomičnu vezanost umjetnika uz društvenu organi- 
zaciju, Ta vezanost ide dotle, da se prema klasnom 
i društvenom interesu orijentira i sam umjetnički 
interes, Umjetničkim objektima naime postaju one 
klase, koje su u »vidnom centru« interesa, vodeće 
klase, ili one, kojima umjetnik sam pripada, I nije 
apsurd, ako ustvrdimo, da bi se umjetnici u mnogo 
slučajeva mogli klasificirati ne samo po vremenu i 
generacijama, već i po staležima i klasnoj opre- 
dijeljenosti, Drugo je pitanje, da li bi ta podjela 
bila umjetnička i bitna. Jer umjetnost herojskoga 
doba različita je (makar se reklo, samo formalno) 
od umjetnosti srednjega vijeka ili klasičnoga pjes- 
ništva, gdje su se umjetnici regrutirali iz građan- 
skoga staleža. Ova je opet drukčija (na isti način) 
vd umjetnosti devetnaestoga vijeka, kada izbija na 
površinu radnički stalež i kad i iz tih redova izbijaju 
umjetnici. U toj i takovoj podjeli mogli bismo ići 
dotle, da kažemo, da svaki stalež ima svoju umjet- 
nost i svoje umjetnike, makar ti i ne bili iz istoga 
staleža. I zato ne će biti u tome smislu sasvim ne- 
tačna tvrdnja jednoga estetičara, kada veli, da 
umjetnik, jer ne može biti bez javnosti, prema pri- 
likama, a često i bez osvjedočenja, postaje govor- 
nim organom svojih mušterija, Razumije se, da se 
to ne može protegnuti na sve umjetnike, jer se i 
oni međusobno toliko razlikuju, da bi se mogli po- 
dijeliti u vrste i podvrste, 

Isto tako nisu ispravne ni metode obaju tipova. 
Kritika nije potpuna ni svestrana ni sa samom ra- 
cionalističkom, niti sa dracionalistiškom metodom, 
Svaka od njih polazi samo s jedne strane i na njoj 
se zaustavlja, Zato samo sinteza obiju metoda može 
da da valjan rezultat, Racionalnim putem ne može 
se prodrijeti u bit umjetničkoga djela naprosto 
zato, jer ona nije ni potekla iz toga izvora, Dakle 
za tu metodu ostaje neobjašnjen početak, izvor, 
stvaralački elemenat djela, i onda je shvatljivo, da 
će i čitava ta kritika, koja se ograničaje samo na tu 
metodu, biti samo prosto zaobilaženje, zaobilaženje 


koje veoma lako zavodi na krive puteve, Ona je 
krnja, jer joj manjka objašnjenje početka, toga: 
najglavnijega i najbitnijega dijela djela, 
Iracionalistički orientiranoj kritici opet manjka 
zaglavak završetak, zaključak, Ona se zaustavlja 
na izvoru i ne polazi dalje od stanice, na kojoj se 
zaustavio umjetnik stvaralac, Njezino ignorisanje 
racionalističke metode nije ni po čemu opravdano, 
jer taj. racionalni elemenat sadržava, makar i kao 
sekundarni, svako umjetničko djelo pa i ono, koje 
izgleda najmanje racionalno — muzika, Kod kmji- 
ževnoga djela se pogotovu ne može i ne smije pre- 
Sledati taj elemenat jer on nije nikako svporedan, 
pa ako je i sekundaran on je ipak konstitutivan, Ne 
samo u drami, već i u najmanjem i najspontanijem 
sonetu, Jedini izlaz za, relativno svestranu kritiku 
je samo u eden sli metoda, Iracionalnim pu 
tem, saosjećanjem, uživljavanjem, doživljajem, do- 


. lazi se do jezgre, do biti, do stvaralačkog elementa; 


a kad se taj dio prodre i obujmi u sintetičkom za- 
mahu, nastavlja se proces prema dolje, proces ra- 
cionalne analize, koja se konačno opet uzdiže prema 
Sore u završnu sintezu, koja određuje dijagonalu 
djelu, Rekli smo, za relativno svestranu kritiku. 
Drukčija kritika stvarno ne može ni da bude i mi 
nikada ne možemo govoriti o kakvoj apsolutno 
svestranoj kritici, Naše je gledanje nužno takovo, 
da se po svojoj prirodi drži jedne strane, jer po- 
lazi s jedne tačke i to gledanje može se samo to- 
liko proširiti, da se prošire bridovi te strane i da 
se tako zahvate dijelovi i drugih. Zato ie bevmi- 
sleno govoriti o kakovom ujedinjenju kritika, o har- 
moniji itd. Ujedinjenje je nemoguje a po tome i 
kakva apsolutno izgrađena kritika, jer je njezina 
heterogenost prirodno uvjetovana, 

Dva su bitna faktora, iz kojih se sastoji kritika, 
a iz kojih se sastoji i svako umjetničko djelo: per- 
sonalni i objektivni. Personalni faktor (ličnost i 
njene osebine) to je ono, što je primarno kod sva- 
koga umjetnika, a što prevladava i kod kritičara, 
Objektivni faktor (iskustvo, vrijeme, okolina, rasne 
osebine itd.) to je ono što je zajedničko umjetniku 
sa njegovom okolinom a po tome zajedničko i 
umjetniku i kritičaru, Personalni faktor, to je fak- 
tor lučenja (i umjetnika i kritičara međusobno), 
razjedinjavanja, diferenciranja; objektivni faktor 
je faktor ujedinjavanja, integriranja, Obe te težnje 
(i integracija i diferencijacija) očituju se stalno 
u umjetnosti a po njoj i u kritici. Taj personalni 
faktor je i prva i glavna zapreka kakvom ujedinja- 
vanju, Po njemu se umjetnici i razlikuju a po njemu 
ih i mi razlikujemo po karakteru i temperamentu, 
Pa ipak nije ni taj personalni faktor isključiv ni 
apsolutan, jer kad bi bilo tako, onda bi se umjet- 

nici međusobno sasvim isključivali, Međutim mi u 
istoriji nalazimo obratno stanje, Među pojedinim 
umjetnicima nalazimo neku srodnost, a često se ta 
srodnost i formalno deklariše u onim mnogostru- 


kim i mnogobrojnim t, zv. književnim školama, 


strujama i smjerovima, A to znači, da se taj per- 
ssnalni faktor proširuje, da se rastvara, odnosno 
rasteže lični krug i proširuje u krug tipa. Ono, što 
je bar po nekim crtama srodno, ujedinjuju se u tome 
tipu zadržavajući i dalje svoje lične nijanse, Tako 
dolazimo do književnih (a i opće umjetničkih) ti- 
pova, po kojima je jedino objašnjiv i uticaj pojedi- 
nih (makar kako starih) književnika, na druge, 
Takvi tipovi postoje i u kritici i tu je objašnjenje 
zašto kritičari neke umjetnike »vole« a druge, i ako 
su iste vrijednosti, »ne tnpe«. Umjetnik jednoga 
tipa, kojemu ne odgovara kritičar drugoga tipa ne 
može za njega nikada značiti onoliko, koliko umjet- 
nik njegova istoga tipa, Odatle nastaju 4 ona razi- 
laženja među kritičarima i njihovim su ovima i ta 


. se razilaženja ne mogu nikada sasvim ukloniti, 


Jasno je, da ta razilaženja ne moraju da vode ne- 
kom anarhizmu, jer razlike tipova nisu nikada ta- 
kve i tolike, da se ne bi među njima mogle ukloniti 
bar one glavne prepreke, Koliko će se one ukloniti, 
to ovisi o snazi kritičara i po tome se i mjeri veli- 
čina kritičara, Samo što to potpuno uklanjanje nije 
nikada moguće, jer će za svakoga kritičara uvijek 
postojati oni »dragi« i oni »nerazumljivi« (što, da- 
kako. ne znači isto što i »slabi«) umjetnici. Kriti- 
čar će se jednima ne samo »diviti«, nego ih i »vo- 
liti«, drugima će se opet samo diviti, shvativši nji- 
hovu snagu, ali će ga oni ostaviti uvijek hladnim, 
Iz svih tih razloga jasno je, da se umjetničkom 
djelu ne može i ne smije pristupiti s kakvim apri- 
ornim dogmama i preduvjerenjima. jer su ta pred- 
uvjerenja suvišna, kada i onako u kritičaru samome 
po psihološkoj nuždi postoji jedno »preduvjerenje«, 
a to je njegov karakter i njegov temperamenat, 
Čemu onda još novi Noi i nove tablice? Ispravno 


kritikovati djelo dakle znači, kritikovati ga sa sta- 
ielišta piščeva, približiti se do krajnje mogućnosli 
tome stajalištu, ući u podzemlje toga tipa iz kojega 
je izbilo i izniklo samo djelo i onda istom iz toga 
osnova izvoditi zaključke, Samo takova kritika je 
kritika, inače je polemika, nastala iz nesporazuma 
i neshvatanja. 

Kritičar ima pred sobom uvijek dva objekta: 
unutarnji, djelo i njegov stvaralac, i izvanji (oko- 
lina, publika i t. d.). Jedan s drugim se upotpunjuju 
i objašnjuju i zato gledati samo jedan objekt bez 
obzira na drugi znači isto što i vidjeti unutarnju 
stranu nečega, a ne vidjeti vanjsku, Na taj se način 
ne može dobiti nikada potpuna predodžba kao što 
se na taj način ne može stvoriti ni potpuna kritika, 
Držim dapače, da je istom tu. na tome mjestu naj- 
veća i glavna uloga kritike: naći kontakt među tim 
dvjema stranama, iznaći kopču među tim dvama 
cbjektima i svesti ih u jedan harmoničan odnos, 
Na toj tačci prestaje i ona pasivna ispočetka uloga 
kritike, da samo potpisuje naknadne imprimature 
ili u najboljem slučaju objašnjuje samo gotova 
djela, Na toj tačci može ona da pronalazi nove 
odnose i da prosijeca nove puteve, To prosijecanje 
puteva ide u dva pravca: s jedne strane od umjet- 
nika do publike, s druge strane od ideje do umjet- 
ničkoga djela, Kritičar po tome dobiva dvije uloge: 
posredničku i stvaralačku. Posredničkom ulogom 
on umjetnost socijalizira, stvara joj duševnu klimu 
potrebnu za život, uopće on je oživljuje u društvu. 
Stvaralačkom ulogom daje on umjetniku pogon, 
upućuje ga na put i nacrt i time posredno sudje- 
luje na samome stvaranju djela, U tom se sastoji 
i važnost kritike u književnosti i zato je razumljivo, 
da bez takve kritike ne može biti ni potpune knji- 
ževnosti u smislu umjetnosti. Jer istom jedna plus 
druga daju potpunu književnost Jedna je uslov 
drugoj, Razumije se, da je govor samo o kritici, 
kakva treba da bude. : 

Ivan Nevistić. 


ELEAZAR 


Stupa koraka teška, kao da breme grjeha nosi, 
u očima mutne vode posmrtne zaboravi, 
Ruke — uvelo granje, — Kao da sunca prosi, 


Usna k6 plavkasta školjka — i neće da Boga slavi 


Uskrsnuo od mrtvih 

stupa kroz dan, 

Je 1 mrtav? — Da IT živi? — 
Java? — Il san? — 

On šuti. — 

I prošć je gradom, 

Ne zna se kuda, 


Nesto, Sestre su plakale, 

Tražile ga posvuda, 

Na raskršću grada, 

kažu, zja ponor crn.., 

Grm samcat stoji, — 

A krv bješe jedan trn, 

Sestre su plakale gorko, 

Nikad se vratio više... 

»Uskrsnuo od mrtvih« 

u Svetom Pismu piše,,, 
Zlatko Gorjan. 

LISTAK 


KROZ XIX, VIJEK BUGARSKE KNJIŽEVNOSTI, 
Slavejkov, Drumev i Botev, 

Među bugarskim piscima, koji su obogatili bugarsku knji- 
ževnost prije bugarskog oslobođenja zauzima prvo mjesto 
Petar Slavejkov, koji je godine 1850, počeo pisati 
bugarske stihove, od kojih su najznamenitije balade i lju- 
bavne pjesme, Slavejkov je stekao neprocjenjive zasluge 
kao pjesnik, umjetnik u stihu, učitelj, javni radnik i pu- 
blicist, Iako eminentno lirski pjesnik, odlikovao se je na 
polju drame i eposa, 

Vasil Drume v, autor je samo jednog kazališnog ko- 
mada »Ivanko«, koji je radi svojih scenskih kvaliteta i 
danas na repertoaru sofijskog kazališta, 

Hristo Botev je jedan od najvećih bugarskih nacijo- 
nalnih heroja, a istodobno i jedan od najvećih bugarskih 
pjesnika, Botev nije šamo znamenit kao pjesnik bujne 
mašte i plodonosne imaginacije nego i kao čovjek akcije 
i revolucionarne djelatnosti, Botev je inkarnacija osjećaja 
nezavisnosti i svega onoga, što bugarska poezija ima u 
sebi plemenito, Život i poezija se je u Boteva posve slio, 
Poetična baština Boteva nije golema: ona se sastoji od 20 
pjesama, koje su dovoljne; da mu opredjele talenat i da ga 
postave na mjesto na kojem ga nijesu dosegli ni današnji 
pjesnici, Sadržaj je njegovih pjesama goruća ljubav prema 
domovini i neopisiva tuga radi robovanja Turcima, Po 
osnovnom su motivu Boteljeve pjesme trovrsne: hajdučke 
s motivom nekoristoljubive ljubavi prema slobodi, bun- 
tovne s motivom revolucije i socijalno-anarhi- 
stične s motivom općeg kaosa, 

Ideal Botevljev i svih onih, koji su pali za slobodu svoga 
naroda već je realiziran, S afirmacijom mlade države afir- 
mirao se je talenat i slava drugog nacijonalnog pjesnika 
Ivana Minčova Vazova, koji spada među najveće bugarske 
beletriste starije generacije. Vazov. je istoga kova kao i 
Botev, I jedan i drugi ljubi duboko i zanosno svoju domo- 


vinu i narod i nose lijepu i ponosnu revolucijonarnu dušu. 


Njegovo djelo »Pod igom« koje je i na hrvatski preveo 
Gudrun* usprkos progresa, što ga je bugarska literatura 
izvršila od njegovog izlaska, nije natkrililo. dosada nika- 
kovo djelo istoga genrea, Vazov je pisao svoje djelo pod 
utjecajem Victora Hugoa i ruskih realista, s humorom, spe- 
cijalno bugarskim; ono sadržaje kroniku opisa bugarskog 
života prije oslobođenja i ono je jedno od najljepših djela 
iz vremena bugarskog narodnog oslobođenja,  Prešlo bi 
okvir ovoga mapisa, kad bi nabrojio sva  Vazovljeva 
djela na svim područjima poezije. Istaknut ću samo, da je 
Vazovljevo značenje u razvitku bugarske literature upravo 
ogromno, Vazov je znatan pjesnički talenat: on je prvi 
bugarski pisac, koji je stvorio čitavu literaturu i otkrio sve 
njezine strane, Njegovim se djelima odgajaju čitava poko- 
ljenja. Vazov vrši utjecaj na mlađe bugarske pjesnike sa 


svojim briljantnim stilom, jezikom i stihom, U Vazovljevim - 


djelima dobio je bugarski jezik svoju bitnost, gibkost, la- 
koću, kratkoću, izražajnost i plastičnost, U njegovim dje- 
lima nema dubokih ideja, On se ne bavi filozofijom života, 
ne udubljuje se u njegove tajne niti ih otkriva, On nije u 
poeziji niti filozof, niti dubog' psiholog, Ali on je velik 
artista u konkretnom i vidljivom, “On je pjesnik i virtuozan 
pripovjedač onih čuvstava, misli, ideja, koja se javljaju u 


* Oriovčanin, 


životu, a da se ne traži njihovo počelo, uzrok i vrelo, 
Njegovi su umotvori izraz najintimnijih čuvstava i misli 
naroda; oni su i umjetničke slike toga života i radi toga 
imaju njegova djela ne samo nacijonalno, nego i opće zna- 
čenje, Dne 24, X, 1920, je svetkovao Vazov 50-godišnji ju- 
bilej rada i 70-godišnjicu plodonosnoga života. To je bila 
svečanost, kakovu ne pamti Bugarska, a kad je dne 22, 
rujna 1921, zatvorio oči veliki pjesnik, priređen mu je 
veličanstven sprovod, Tim je povodom izdana svečana zbirka 
njegovih djela »Uspomene« i autologija Vazov 4 što ju je 
sastavio prof. Arnčudov, Vazov je namro bugarskom narodu 
i svemu slavenstvu veliku literarnu baštinu. 


Bugarsku literaturu u periodu od 1800, do 1900. pred- 
stavljaju tri velikana Konstantin Veličkov, Stojan Mihaj- 
lovski i Todor Vlajkov, 


Konstantin Veličkov je sladak i nježan pjesnik, koji je 
poznat svojim prijevodom glavnog djela besmrtnog Dantea; 
»la divine Com€die«, Veličkov je djelovao na svim po- 
dručjima poezije: u lirici, drami i eposu, On je eminentne 
litski pjesnik, i ako je na području drama stvorio znatna 
djela, Najljepša mu je lirska zbirka: »Carigradski soneti«, 
u kojima se je Veličkovljeva umjetnička i pjesnička duša 
pokazala u svoj svojoj krasoti i u svoj svojoj dubini, Ljubav 
prema domovini jedan je od osnovnih motiva ne samo lirske 
poezije, nego i čitavog javnog i literarnog rada Veličkova, 


Stojan Mihajlovski je satirik s golemim pjesničkim da- 
rom, Po zvanju je bio sudac, publicista, napokon profesor 
na visokoj školi u Sofiji Sada je umirovljen i boravi u 
Sofiji, baveći se knjigom, U pjesničkom radu Mihajlovskog 
razlikujemo u glavnom dvije faze njegovog stvaranja. U 
djelima prve faze obrađuje moralno-filozofska pitanja u 
pesimističkom duhu, (To su »novissima verba«, »knjiga 
bez naslova«, »Filozof soneti«), U stvaranju druge faze 
obrađuje Mihajlovski satiru, 'u prvom redu političku. U 
satiri je našao Mihajlovski svoj pravi poziv, Satirom se je 
primakao bliže bugarskom društvenom životu, i njegove 
nedaće dadoše mu predmet poezije, Satira mu je poput 
mača sa dvije oštrice, koji nemilosrdno udara objekte 
svoga gnjeva, Jezik je njegov blagozvučan i obilan tako, 
da nema književnika u Bugarskoj, koji bi raspolagao s to- 
likim bogatstvom riječi i izraza kao Mihajlovski, Napisao 
je mnogo epigrama i basni; te se smatra osnivačem bu- 
garske basne, Mihajlovskijeva djela su neiscrpivim izvorom 
praktične mudrosti: poimence su mu neke gsatire pune 
zdravih savjeta, a neki epigrami puni misaonih sentenca, 


Todor Vlajkov je darovit beletrista, koji je dao uzorne 
pripovijesti u bugarskoj novijoj književnosti, Kao takav se 
je pokazao znatnim pripovjedalačkim talentom, Njegove 
se pripovjesti iza Vazovih najvećma čitaju, Uzrok je tomu 
njihov zanimiv sujet i njihova stilistična pravilnost, Vlaj- 
kovu leži na srcu seoski život i zato su teme njegovih pri- 
povijesti najvećma iz tog života, Sujeti su mu čisto socijalni, 
Rano je prestao pisati, jer se je potpuno predao političkoj 
djelatnosti, 

Jedan od najpopularnijih bugarskih književnika je sim- 
patični bohem Aleko Konstantinov, koji svoj renommće 
zahvaljuje obradbi tipa Baj Ganje. Aleko Konstantinov je 
u prvom redu satirik, Poznat je i sa svojim putnim bilje- 
škama, najljepšim svojim djelom »Do Čikaga i natrag«, Pre- 

veo je neka djela Puškina, Lermontova, zatim »Tartuffe« 
od Moliera, Baj Ganja je preveden i na hrvatski jezik i 


izišao u nekoliko izdanja, U Baj Ganji je dao autor živu 


sliku svega onog, što je negativno na Bugarinu i čemu se 
svaki Bugarin, koji ima zdrave autokritike, mora smijati, 
Baj Ganja se sastoji od 13 pripovjetki, koje nijesu suvisle, 
jer autor nije svršio djela, To je zbirka humorističnih 
pripovjedaka, koje ilustriraju moral, karakter, pojmove i 
stremljenje neodgojenog Bugarina, Te bi pripovjesti sigurno 
morao Aleko umnožiti, da je htio dati potpunu sliku nega- 
tivnih strana bugarskog života, U svojim je feuilletonima 
iznio autor sliku političkog režima, sa svim onim, što je 
negativno na njemu; ocrtao je plejadu sitnih političkih 
ljudi, koji ne rade ništa, pozitivno, koji licemjerstvom do- 
laze na površinu, i koji su kadri sve učiniti u svojoj parti- 
zanskoj strasti, Ovi fejtoni pretstavljaju istinsku satiru na 
politički moral uopće, Njegovi heroji nijesu samo djeca 
Bugarske, nego čitavog Balkana, Zato i njegov Baj Ganja 
nosi atribut Balkanski, Radi autorovog realizma Baj Ganja 
je postao nacijonalnim tipom, koji simbolizira mane primi- 
tivnog Bugara, 

Bugarska književnost na koncu prošlog vijeka i početku 
ovog vijeka dobija novu svježinu po djelima mladog pje- 
sničkog pokoljenja, koje unosi u nju zdrave životne struje, 
Kako su odrasli u slobodnom životu, i kako su odgojeni u 
duhu zapadnoevropskih književnosti otkrivaju mladi knji- 
ževnici nove horizonte, nova područja u razvitku bugarske 
literature. Najpoznatiji je od ovog mladog pokoljenja pjesnik 
Penčo P, Slavejkov, najmlađi sin osnivača moderne 
bugarske literature Petra Slavejkova. Penčo Slavej- 
kov uvodi prvi u bugarsku poeziju filozofske misli, P, 
Slavejkov je prvenstveno epski pjesnik, Kad slika predmete, 
cn navlaš sakriva i ne iskazuje svoja čuvstva, koja su 
izazvana situacijom i licima, te pušta čitatelja, da ih sam 


shvati i proživi, Ta činjenica daje njegovim djelima mir, 


objektivnost i plastičnost u prikazivanju. Poezija mu se 
sastoji u glavnom od balada, poema i idila, 


(Nastavit će se.) L Esih, 


J, D, STOJANOVIĆ: FILOZOFIJA HENRI BERGSONA, 


Bergsonova filozofija tako je zgodno pogodila čas i vri- 
jeme, da je više od svih drugih »fascinirala« svoje savre- 
menike, Fakat je, da danas nema nijednog filozofa, o kome 
bi se više diskutovalo (pa ni u samoj rezidenciji raciona- 
lizma, Njemačkoj) kao o Bergsonu, Uvijek niču nove stu- 
dije i nova osvjetljenja sa istog ili protivnog stajališta, U 
samoj njemačkoj literaturi poznato mi je već osam takvih 
studija, što u knjigama, što u revijama, I na našem jeziku 
ovo je već druga studija, Prvu su izdali g6, Vujić i Slanka- 
menac pod nazivom »Novi humanizam«, (Onu treću studiju 
o Bergosonovoj »estetici«, što ju napisao g, Vinaver, ne 
računam ovdje, jer taj kićeni feljton ima zbilja veoma malo 
zajedničkoga sa Bergsonom), ' 

Studija g. Stojanovića razlikuje se i po stajalištu i po 
načinu izlaganja sasvim od studije dvojice spomenutih 
autora, Jer, dok su oni u kompilaciju Bergsonove i Jame- 
sove filozofije unijeli i previše svojih »ličnih jednačina« s 
ambicijom, da iz njih izvedu i izrade konture neke nove 
flozofije, koja je u mnogo slučajeva sasvim divergirala od 
originala; autor ove studije ostao je samo u ulozi refe- 
renta, Kritikujući još onda (pred dvije godine) djelo one 
dvojice autora istakao sam, da bi i za autore i za publiku 
bilo bolje i korisnije, da su mjesto svojih prilično rastre- 
šenih interpretacija dali originalne studije o tim filozofima. 


Međutim taj nedostatak izgleda da je nadopunio g. Sto- 
janović, On je sve Bergsonove misli razredio, znalački i 
pregledno, po glavnim problemima, oko kojih se kreću, i 
na kraju uvijek pokušao da sam preispita te misli, Pro- 
bleme je poredao po važnosti i po naglasku, koji im je 
dao sam Bergson u svojoj filozofiji, Tako je prvi problem, 
iza Kanta »najopasniji« problem, problem. metafizike; zatim 
problem duha i materije (problem psihološki i metafizički); 
dalje problem evolucije organskoga svijeta i problem života; 
onda problem o slobodi volje i na kraju autorove reflek- 
sije o značaju Bergosonovu, Iako rado priznajemo,. da je 
autor sve misli o tim problemima dosta sažeto i precizno 
iznio; moramo istaknuti, da se osjeća neki manjak i neka 
neodređenost autorova pogleda u prvi i osnovni problem 
čitave Bergsonove filozofije, u onaj delikatni spoznajno- 
teoretski problem intelekta i intuicije, Sa tim prvim meto- 
dičkim i principijelnim problemom . trebao je autor biti 
jasniji, jer se i onako iz njega izvode i na njemu osnivaju 
ovi daljnji zaključci i Bergsona i njegovih nastavljača, a 
to je i glavni kamen spoticanja i svih Bergsonovih pro- 
tivnika, logista i intelektualista, Autor se naprotiv zadovo- 
ljava samo ovim nejasnim konstatacijama: »Intelekt i in- 
tuicija predstavljaju dva suprotna pravca delatnosti naše 
svesti, Intuicija je orijentisana ka životu, a intelekt ka 
inertnoj materiji,,, Intuicija je, kao god i instinkt, nepo- 
sredno poznanje realnosti, Ona je instinkt koji je oslobođen 
neposrednog interesa u jednoj stvari, svestan samoga sebe, 
sposoban da misli svoj predmet i da ga bezgranično pro- 
širuje, Ona je intelektualna simpatija ,..« 


Očito je, da tu interpretator nije sasvim jasan sa auto- 
rovim mislima, Zato on te misli i ne preispituje, već ih 
naprosto registrira, Međutim ne znam bi li mogli ustvrditi, 
je li i sam autor tih misli, i sam Bergson, sasvim jasan u 
iznašanju tih misli, koje ipak čine temelj i daju smjer či- 
tavoj njegovoj filozofiji, a po čemu se ona i naziva intuiti. 
vizmom, Stojanović miješa pojam intuicije sa pojmom 
instinkta i sa pojmom intelektualne simpatije i po tom 
je očito, da je i njemu predstava te intuicije prilično 
maglovita, Međutim nije on jedini, kome je taj pojam 
nejasan, jer je on nejasan gotovo svima, a najviše 
onima, koji misle, da nije t, j, Bergsonovim učenicima i 
nastavljačima, Ta intuicija je po svom karakteru više neki 
»metalizički« način spoznaje, što u dosljednoj konzekven- 
ciji dovodi do mistike i »mističkog gledanja«, koje se pot- 
puno ocjepljuje od razuma, U zadnjoj svojoj konzekvenciji 
ona bi značila negiranje svake filozofije, koja je ipak me- 
todički konstruirana kao i znanost, te pretvaranje filozofije 
u profetiju, što bi značilo vraćanje magiji i orakulima, Te 
zadnje konzekvencije iz radikalnog intuitivizma nije Berg- 
scn, razumljivo, izveo, jer bi to značilo novu anarhiju i 
vraćanje mitologiji, ali su tim putem pošli neki od njegovih 
nastavljača, Bergosonov, valjda najbolji, a svakako najnepri- 
straniji, kritičar Miller-Freienfels pokušao je da obrne te 
fatalne rezultate intuitivizma, i to novim tumačenjem (i 
jasnijim) instinkta, On ne postavlja instinkt vis-A-vis ra- 
zumu kao Bergson, već ovaj drugi izvodi iz onoga prvoga. 
Instinkt i razum nisu braća, kako hoće Bergson, nego je 
instinkt otac, od koga potječu s jedne strane racionalno 
mišljenje i s druge iracionalno uosjećanje (Finfiihlung) i 
stvaralačka intuicija, Instinkt je po svojoj biti aktivitet i 
njim oživljujemo svijet u predočavanju, koji nije više ni 
»sablasni sistem pojmova«,y kako hoće racionalizam, niti - 
fantazmagorija čulnih osjeta, kako hoće empirizam. Na taj 
način nalazi Miiller-Freienfels jedino moguću soluciju, da se 

intuicionizam ne izrodi u besplodnom mistiku i »čudo- 
tvornu« magiju teozofije, a ujedno daje i najzgodniji kom- 
promis onim tradicionalnim oprekama racionalizam — ira- 
cionalizam i najsretniju od svih »srednjih linija«. Da se je 
autor malo više udubio u taj problem i da je njemu (a i 
svim drugima) pristupio sa malo ha kritičnosti, bili bi i 
tako postupao, on ne bi sigurno napisao na ode ovu reče- 
nicu: »Grešku, koju je uočio u filozofskim sistemima, koji 
pre no što ispituju probleme ispituju instrumente, da odrede 
dokle se može ići pre no što se krenu na put ispitivanja, 
Bergson otklanja na taj način što polazi od života, od samog 
bivanja, što pokušava da u samom životu nađe ključ i ži- 
vota i poznanja«, Pa u čemu se onda sastoji sva važnost i 
čitavo značenje Kanta, ako ne u tom osnovnom obrtanju 
stajališta, u njegovu kriticizmu, kojim je presjekao put spe- 
kulaciji i time svakako proizveo jednu »revoluciju«, u filo- 
zofiji uputivši je na novi smjer, A nazivati taj obrat i taj 
metod greškom može samo onaj ko dokaže potpunu (ne 
vjerovatnu) pogrešnost te metode, a to ne mislim Ida je 
uspjelo i samome Bergsonu, A onda sam taj pojam života, 
koji Bergson smatra ključem spoznanja, ni sam taj temeljni 
pojam nije kod njega jasan ni određen, jer ga jednom uzima 
kao biološki a drugi put metafizički princip, A iz metali- 
zičkoga principa: ne može se, to će valjda priznati i najva- 
treniji bergsonovac, izvoditi realna spoznaja a da se ne 
ode u daleke sfere spekulacije. 

Autor je dakle dosta zanemario kritičku stranu, iako 
negdje zna da unese i neke svoje kritičke opservacije, To je 
svakako manjak ove inače dosta pregledne studije, Neće 
biti sasvim tačna ni opaska autorova, da Bergson još nije 
završio svoje filozofije i da se zato ne može govoriti već 
sada o njegovoj potpunoj filozotiji, Bergson je stvarno sve 
konture svoje filozofije iznio i one se uglavnom sve nalaze 
u njegovom glavnom djelu (»Stvaralačka evolucija«), a u 
kasnijim radnjama on samo rastresa i »razgaziva« te prve 
misli, Ta filozofija je po svom karakteru uopće takva i ona 
se ne može zaokružiti u kakav sistem kova, recimo, Hege- 
love filozofije, Autor preuveličava i značenje Bergsonovo, 
ako ga poređuje sa Platonom i.kada veli, da će on »po- 
slati u istoriji ljudske misli jedna od onih prekretnica ka- 
kva je bio Platon ili Aristotel«, Bergson nije ni toliko 
originalan ni toliko određen, jer su njegove rodbinske veze 
sa ranijom francuskom filozofijom, pa Schellingom (ovoga 
je autor trebao više naglasiti od Hegela) i drugim filo- 
zofima i filozofemima toliko uočljive, da umanjuju i tu nje- 
govu prividnu veličinu, Makar i ne bio mišljenja Oester- 
reichova, koji tu filozofiju naziva mješovinom empiriokri- 
ticizma, spiritualizma i vitalizma, ipak bi objektivan posma- 
trač morao uzeti u mjerenju ove filozofije u obzir i druge 
flozofe u osnovi istoga antiracionalističkoga smjera, Nietz- 
schea, Simmela, Vaihingera itd, Ovako se ostaje u uskom 
okviru i postaje se jednostranim, pogotovu ondje, gdje je 
objektivnost tako relativna kao u filozofiji, 

Jedno svakako moramo sa simpatijom pozdraviti, a to 
je nastojanje, da se i kod nas afirmiše jedna filozofija, da 
se uvede i da se ozbiljno.i stručno počne o njoj diskuto- 
vafi. Ovo je djelo simpatično već i po tome, što je izišlo u 
Srbiji kao reakcija na one Petronijevićeve epigone, one 
docentske »katederfilozofe«, što su filozofiju već pri po- 
četku sterilizirali filozofirajući još uvijek samo more geo- 
metrico i na taj način zatvorili je u onaj uski krug, kako 
bi Schiller rekao, »akademskoga života« otrgnuvši je tako 
i od života i od napretka, Ivan Neristić. 


ZBIRKA JUGOSLAVENSKIH ORNAMENATA, 


Etnografski muzej u Zagrebu počinje izdavati djelo s na- 
slovom »Zbirka jugoslavenskih ornamenata«, u kojem će 
se na tablama kvart-formata s pomoću modernih repro- 
dukcionih sredstava  publicirati najkarakterističniji i naj- 
ljepši ornamentalni oblici naših narodnih rukotvorina svake 
vrste, Izlazit će u povremenim svescima sa po 4 table sa 
cca 15 uzoraka i to najmanje 4 sveska na godinu, Djelo je 
namijenjeno ponajviše praktičnoj upotrebi, da se doskoči 
sve većoj potrazi škola, obrinika i umjetnika sa priručnim 
izvorom, iz kojeg bi mogli crpsti pobude u svojim nasto- 
janjima oko primjene naših narodnih ornamenata, I nau- 
čenjaci moći će da se dobro tim djelom koriste, jer će 
sav u njem objelodanjeni materijal biti kritički probran te 
proviđen autentičnim podacima o provenijenciji tehnici itd, 


pojedinih objekata, Originali reproduciranih predmeta, kod 


kojih nema posebne oznake, nalaze se u zbirci Etnograf- 
skoga muzeja u Zagrebu, Popratni tekst djelu izaći će 
nakon što bude veći dio materijala publiciran, Prvi je 
svezak već izišao, Svaki svezak stajat će 45 dinara bez 
poštarine; 48 dinara sa poštarinom, 

Prijave i novac za pretplatu upravljaju se na: Ftno- 
grafski muzej, Zagreb, Mažuranićev trg 27. (Kraljevina SHS). 


NOVE KNJIGE. 

Uredništvo je primilo ove knjige: 

1. Kušar: Poeti jugoslavi del rinascimento, 1, Serbi: 
Zmaj Jovan Jovanović, Branko Radičević, Casa Editrice 
Nicol&š Tommaseo, Stab, tipogr. Siliro Sparzal — Trieste, 

Dvije raspravice prigodom otkrića Marulićeva 
spomenika dne 26, srpnja 1925, Dr, Ivan Bulić: Pa- 
birci po Marulićevoj oporuci; N, Vinko Lozovina: 
Je li Marulić začetnik hrvatske umjetne književnosti? 
Split 1925, 

Milan Zjalić: Crkvena muzika, Naklada pisca, 
Tisak Eugena Košaka u Samoboru 1925. Cijena 40 dinara, 

Dr, Nikola Vučetić: Krv i suze za ujedinjenje, 
Beograd 1924, (ćir.), 

Milko Min: Umišljenovićevi dani u provinciji i me- 


tropoli, (Satirična pripovijest), Šibenik, Pučka tiskara 1925, 


D. šiller: Zemljopis kraljevine Srba, Hrvata i Slove- 
naca za osnovne škole, Sa 42, slike, Cijena din, 20, Zagreb 
1925, Komisijonalna naklada »Narodne knjižnice«, Vojnička 
ulica 13, 

Franjo Sudarević: Osvitak. Historijska  pripo- 
vijetka iz osječke prošlosti,  Pretiskano iz »Hrvatskoga 
Lista«. Cijena din. 12 U Osijeku 1925, Piščeva naklada, 
Tisak građanske tiskare u Osijeku, 

Alfons Daudet: Roza i Ninetta, Narodna knjiž- 
nica sv, 118—121, Zagreb 1925, Tisak Jugosl, štampe d, d, 

Ivan Cankar: Sluga Jernej i njegovo pravo. Na- 
rodna knjižnica 116—117. Zagreb 1925, Predgovor napisao 
Niko Bartulović, 

D. šiller: Povijest Hrvata, Srba i Slovenaca za na- 
rodne osnovne škole. Sa 29 slika, Cijena Din, 20. Zagreb 
1925, Komisijonalna naklada »Narodne knjižnice«, Vojnička 
ulica 13, Qi 

IZ UREDNIŠTVA, 
Naredni broj našega lista, bit će namijenjen isključivo 


hiljadugodišnjici hrvatskoga kraljevstva, na što već sada 
upozorujemo svoje cijenjene pretplatnike, 


Izdavači i vlasnici: Dragutin Nemet i drugovi. 


Tisak »Tipografije« d. d. u Zagrebu, 


I 
] 
: 

koa 


Cvijeće u sobi. m 


Sadržaj razdijeljen je u2 dijela: 


I. Opći dio: Govori o njezi 
i uzgoju, umnažanju (sjemenom 
sađenicama, okuliranjem i t. d.), 
sadnji,  presađivanju, gnojenju 
biljaka lončanica. Posebno 0 njezi 
bolesnih biljaka. 

IL. Posebni dio: Opisuje 
potanko njegu biljaka, koje zimi 
držimo u sobi toploj, manje to- 
ploj i u hladnoj. Nadalje jedno- 
ljetno cvijeće, koje si svake go- 
dine uzgojimo iz sjemena. Bilje 
za prisilnu cvatnju zimi (zumbul, 
tulipan i slično). Cvijeće na bal- 
konu. Konačno: Radnje oko bi- 
ljaka lončanica tijekom. godine, 


a predprozornici i balkonu 


“od prof. S. DParmenten 


Drof. S. Dirnatu, Zagreb, Cislana broš 24. 


Ovo bezuvjetno svakoj obitelji 
i svim ljubiteljima cvijeća potre- 
bito djelo, ukrašeno je bojadisa-. 
nom slikom na omotu, te sa 123 
kliširane slike u tekstu, a oba- 
siže 128 stranica. 

Cijena je knjizi Din 32'— (tvrdo 
vezanoj i sa zlatotiskom D 45'—) 
ako\se novac unaprijed pošalje. 
Tko želi, da mu se knjiga po- 
šalje preporučeno ili pouzećem, 
treba da računa još i na odnosne 
poštanske pristojbe. 


-_-_-_-_| 


Novac i narudžbe šalju se: 


Gradska štedionica 


Općine sfob. i fr. slav. šćrada Zagreba 


Jefačićev trg 20 Zasreb Vlastita pafača 


Bfiošci Din 110,000.000 — 


Prima uloške na knjižice i 


tekući račun, te obavlja sve 


bankovne i burzovne poslove uz najpovoljnije uvjete. 


Isnajmijuje sišurnosne pretince (Safe-dep6t) 


Za uloške iamči srad Zagreb. 


SL kisa gu NEVL OG 


